text:
UNkulunkulu Uqobo Lwakhe, Oyingqayizivele IV
Ubungcwele BukaNkulunkulu (I)
Sibe nokuhlanganyela okwengeziwe ngegunya likaNkulunkulu namhlanje, futhi angeke sikhulume ngokulunga kukaNkulunkulu okwamanje. Namhlanje, sizokhuluma ngesihloko esisha sha—ubungcwele bukaNkulunkulu. Ubungcwele bukaNkulunkulu bungesiye futhi isibonakaliso futhi ebuntwini obuyingqayizivele bukaNkulunkulu, ngakho kunesidingo esikhulu sokuxoxa ngalesi sihloko lapha. Le ngxenye yengqikithi kaNkulunkulu engizoxoxa ngaso, kanye nezingxenye ezimbili esixoxe ngazo ngaphambilini ngesimo esilungile sikaNkulunkulu kanye negunya likaNkulunkulu—kungabe konke kuyingqayizivele? (Yebo). Ubungcwele bukaNkulunkulu nabo buyingqayizivele, ngakho isisekelo salobu bungqayizivele, umsuka walobu bungqayizivele, yindikimba yengxoxo yethu namhlanje. Ingabe niyaqonda? Phindani engikushoyo: ingqikithi eyingqayizivele kaNkulunkulu—ubungcwele bukaNkulunkulu. (Ingqikithi eyingqayizivele kaNkulunkulu—ubungcwele bukaNkulunkulu.) Nizizwa kanjani ezinhliziyweni zenu emuva kokuphindaphinda lesi sisho? Mhlawumbe abanye benu banokusola, futhi bayabuza, “Kungani kuxoxwe ngobungcwele bukaNkulunkulu?” Ningakhathazeki, ngizonixoxela ngesineke. Lapho nizwa niyokwazi ukuthi kungani kubaluleke kakhulu Kimina ukuthi ngikhulume ngalesi sihloko.
Okokuqala masichaze igama elithi “ngcwele.” Ngokusebenzisa ukuqonda kwenu futhi nasolwazini lonke enilufundile, yini incazelo yokuba “ngcwele”? Ake ningichazele khona. (“Ukuba ngcwele” kuchaza ukungabi nasisihla, ukungabi neze nokonakala noma izici zesintu. Konke okukukhiphayo—noma ngomcabango, ngenkulumo noma isenzo, konke okukwenzayo—kuhle ngokuphelele.) Kuhle kakhulu. (“Ubungcwele” bunobunkulunkulu, bumsulwa, abunakunengwa muntu. Kuyingqayizivele, kuwuphawu oluchaza uNkulunkulu.) (“Ubungcwele” abunasisihla futhi buyingxenye yesimo esinobunkulunkulu, esingenakunengwa.) Lena incazelo yenu. Enhliziyweni yomuntu ngamunye, leli gama elithi “ngcwele” linesilinganiso, isichasiso kanye nencazelo. Okungenani, uma nibona igama elithi “ngcwele” imiqondo yenu iba notho. Ninesilinganiso esithile esinqunyiwe saleli gama, futhi incazelo yabanye abantu yalo isondela ekusebenziseni leli gama ukuchaza ingqikithi yesimo sikaNkulunkulu. Lokhu kuhle kakhulu. Abantu abaningi bakholwa ukuthi igama elithi “ngcwele” lingelihle, futhi lokhu kungaqinisekiswa. Kodwa ubungcwele bukaNkulunkulu engifisa ukuxoxa ngabo namhlanje ngeke bumane bucaciswe, noma bumane buchazwe. Esikhundleni salokho, ngizosebenzisa amaqiniso athile ukuqinisekisa ukukuvumela wena ukuthi ubone ukuthi kungani ngithi uNkulunkulu ungcwele, nokuthi kungani ngisebenzisa igama elithi “ngcwele” ukuchaza ingqikithi kaNkulunkulu. Ngesikhathi ingxoxo yethu isiphelile, uzozwa ukuthi ukusetshenziswa kwegama elithi “ngcwele” ukuchaza ingqikithi kaNkulunkulu nokusetshenziswa kwaleli gama ukubhekisa kuNkulunkulu kufanelekile kakhulu kanti futhi kulunge kakhulu kokubili. Okungenani, ukuya ngokuthi izilimi zamanje zabantu zinjani, ukusebenzisa leli gama ukuchaza uNkulunkulu kufaneleke kakhulu—ilona lodwa igama olimini lwesintu elifaneleke kakhulu ukubhekiswa kuNkulunkulu. Akulona igama elingasho lutho lapho lisetshenziswa libhekiswe kuNkulunkulu, noma ukunconywa ngaphandle kwesizathu noma ukutusa okungasho lutho. Inhloso yengxoxo yethu ukuvumela wonke umuntu ukuthi abone iqiniso lale ngxenye yengqikithi kaNkulunkulu. UNkulunkulu akakwesabi ukuqonda kwabantu, kuphela ukungaqondi kwabo. UNkulunkulu ufisa ukuthi wonke umuntu azi ingqikithi Yakhe nalokho anakho nayikho. Ngakho njalo uma sikhuluma ngesibonakaliso sobuyena bukaNkulunkulu, singasebenzisa amaqiniso amaningi ukuvumela abantu ukuthi babone ukuthi lesi sibonakaliso sobuyena bukaNkulunkulu sikhona ngempela.
Manje njengoba sesinencazelo yegama elithi “ngcwele,” asithathe izibonelo. Emibonweni abantu abanayo, bacabanga izinto nabantu abaningi “abangcwele.” Isibonelo, ingabe izinsizwa nsi nezintombi nto zichazwa njengabangcwele kuzichazamazwi zesintu? (Yebo) Ingabe bangcwele ngempela? (Cha.) Lokhu okubizwa “ngobungcwele” kanye “nobungcwele” esizoxoxa ngabo namhlanje into eyodwa nefanayo? (Cha.) Uma sibheka labo phakathi kwabantu abanezimiso eziphakeme zokuziphatha, indlela yokukhuluma ecolekile nephucukile, abangazwisi muntu ubuhlungu, futhi labo, uma bekhuluma, abenza abanye bazizwe bekhululekile futhi benokuvuma—ingabe bangcwele? Izazi noma amadoda ahambisana noConfusius anezimiso eziphakeme zokuziphatha, aphucukile ngamazwi nezenzo—ingabe angcwele? Labo abavame ukwenza okuhle, abaphanayo futhi abanika usizo olukhulu kwabanye, labo abaletha intokozo enkulu ezimpilweni zabantu—ingabe bangcwele? (Cha.) Labo abangagcini imicabango enobugovu, abangafuni ngokuphoqa izinto komunye, ababekezelela noma ubani—ingabe bangcwele? Labo abangakaze babe nengxabano nanoma ubani noma bazisize ngokuqola abanye—ingabe bangcwele? Ngakho labo abasebenza ukusiza abanye, abaletha inzuzo kwabanye futhi abaletha ukwakheka emoyeni yabanye ngayo yonke indlela—ingabe bangcwele? Labo abanikela kwabanye yonke imali abayonge impilo yabo yonke bese bephila impilo engatheni, labo abaziphatha ngemithetho eqinile, kodwa abaphanayo kwabanye—ingabe bangcwele? (Cha.) Niyakhumbula ukuthi omama benu baninakekela futhi banibheka ngayo yonke indlela engenziwa—ingabe bangcwele? Izithixo enizithandayo, noma ngabe abantu abanedumela, izingcweti noma abantu abayizikhulu—ingabe bangcwele? (Cha.). Ake sibheke manje kulabo baphrofethi eBhayibhelini ababekwazi ukubikezela isikhathi esizayo esasingaziwa ngabanye abaningi—ingabe lo muntu onjalo wayengcwele? Abantu ababekwazi ukubhala amazwi kaNkulunkulu kanye namaqiniso ngomsebenzi Wakhe eBhayibhelini—ingabe babengcwele? (Cha.) Ingabe uMose wayengcwele? (Cha.) Ingabe u-Abrahama wayengcwele? (Cha.) UJobe yena? Wayengcwele? (Cha.) Kungani nisho njalo? UJobe wabizwa ngendoda elungile nguNkulunkulu, pho kungani kuze kuthiwe akayena ongcwele? Uzizwa unetwetwe elithile lapha, akunjalo? Kungabe abantu abesaba uNkulunkulu futhi babalekele okubi abekho ngcwele? Bangcwele noma cha? (Cha.) Impendulo yenu iyaphika. Ngakho-ke impendulo yenu ephikisayo isuselwa kuphi? (UNkulunkulu uyingqayizivele.) Lesi isisekelo esakheke kahle. Ngithola ukuthi ninekhono elikhulu lokubamba izinto ngokushesha nokusebenzisa lokho okufundile, nokuthi nonke ninaleli khono elikhethekile. Ninokuba netwetwe elincane aninaso isiqiniseko kahle, futhi anilokothi nithi “Cha,” kodwa anilokothi nithi “Yebo,” ngakho nithi “Cha” ngobunzima obuthile. Ake ngibuze omunye umbuzo. Izithunywa zikaNkulunkulu—izithunywa uNkulunkulu azithumela phansi emhlabeni—ingabe zingcwele? (Cha.) Kucabange lokhu ngokucophelela. Nika impendulo yakho uma sewucabange kakhe. Ingabe izingelosi zingcwele? (Cha.) Isintu esingakonakaliswa uSathane—ingabe singcwele? (Cha.) Nithi “Cha” kuyo yonke imibuzo. Kungasiphi isizathu? Kungabe lesi sisho engisanda kusisho manje nje isizathu sokuthi nithi “Cha”? Nididekile, akunjalo? Ngakho kungani ngisho izingelosi kuthiwa azingcwele? Nizizwa ninetwetwe lapha, akunjalo? Ngakho ingabe ningakwazi ukuthola isizathu sokuthi abantu, izinto noma izinto ezingadalwanga esikhulume ngazo ngaphambilini azingcwele? Ngiyakholwa anikwazi, akunjalo? (Yebo.) Ngakho ukuthi kwenu “Cha” akukhombisi yini ukwenza ngokungacabangi okuthile? Ingabe aniphenduli ngokudelela? Abanye abantu bayadlinza: “Ubuza ngale endlela, ngokuqinisekile akufanele kube njalo.” Ungamane uphendule ngokudelela nje. Cabanga ngokucophelela noma impendulo uyebo noma ucha. Nizokwazi uma sesixoxa ngalesi sihloko esilandelayo kungani kungu “Cha.” Ngizoninika impendulo maduzane. Ake siqale sifunde umbhalo othile.
Umyalo KaNkulunkulu UJehova Kumuntu
UGenesise 2:15-17 UJehova uNkulunkulu wayesemthatha umuntu, wayesembeka ensimini yase-Edene ukuba ayilime futhi ayinakekele. UJehova uNkulunkulu wayesemyala umuntu, wathi, Kuyo yonke imithi yensimu ungadla ngokuthanda kwakho: Kepha kuwo umuthi wokwazi okuhle nokubi, ungadli: ngoba ngosuku oyodla ngalo kuwo uyakufa nokufa.
Ukuyengwa Kowesifazane Yinyoka
UGenesise 3:1-5 Manje inyoka yayinobuqili kunazo zonke izilwane zasendle owayezenzile uJehova uNkulunkulu. Yase ithi kowesifazane, Yebo, uNkulunkulu ushilo yini, ukuthi ningadli kuyo yonke imithi yasensimini na? Owesifazane wayesethi enyokeni, Singadla izithelo zemithi yensimu: Kodwa isithelo somuthi ophakathi nensimu, uNkulunkulu uthe, Ningasidli, ningasithinti, ukuba ningafi. Futhi inyoka yabe isithi kowesifazane, aniyikufa nokufa: Ngoba uNkulunkulu uyazi ukuthi mhla nisidla, khona-ke kuyakuvuleka amehlo enu, bese niba njengoNkulunkulu, nikwazi okuhle nokubi.
Lezi ziqephu ezimbili zicashunwe kuyiphi incwadi eBhayibhelini? (UGenesise.) Ingabe nonke nizijwayele lezi ziqephu ezimbili? Lokhu yinto eyenzeka ekuqaleni ngesikhathi isintu sidalwa ekuqaleni; kuyisehlo esenzeka ngempela. Okokuqala make sibheke ukuthi uJehova uNkulunkulu wabanika umyalo onjani o-Adamu no-Eva, ngenxa yokuthi okuqukethwe yilo myalo kubaluleke kakhulu esihlokweni sethu namhlanje. “Futhi uJehova uNkulunkulu wamyala umuntu, wathi….” Qhubekani nifunde isiqephu esilandelayo. (“Kuyo yonke imithi yensimu ungadla ngokuthanda kwakho: Kepha kuwo umuthi wokwazi okuhle nokubi, ungadli: ngoba ngosuku oyodla ngalo kuwo uyokufa nokufa.”) Umyalo kaNkulunkulu kulesi siqephu uquketheni? Okokuqala, uNkulunkulu utshela umuntu ukuthi yini angayidla, okwabe kuyizithelo zemithi ehlukehlukene. Akukho ngozi kanye noshevu, zonke zingadliwa futhi zidliwe ngangokufisa komuntu, ngaphandle kokungabaza. Le ingxenye eyodwa. Enye ingxenye iyisexwayiso. Lesi sexwayiso sitshela umuntu umuthi okungafanele adle izithelo zawo—akufanele adle izithelo zomuthi wokwazi okuhle nokubi. Kuzokwenzekani uma ekwenza lokho? UNkulunkulu watshela umuntu: Uma usidla uyokufa nokufa. Ingabe la mazwi aqondile? (Yebo.) Uma uNkulunkulu ubekutshela lokhu kodwa ubungaqondi ukuthi kungani, ubuzokuthatha njengomgomo noma umyalelo okufanele ulandelwe? Kufanele ulandelwe, akunjalo? Kodwa noma ngabe umuntu uyakwazi ukuwulandela, noma cha, amazwi kaNkulunkulu asobala. UNkulunkulu watshela umuntu ngokucacile ukuthi yini angayidla nokuthi yini angenakuyidla, nokuthi kuzokwenzekani uma edla lokho okungafanele akudle. Ngabe kukhona isimo sikaNkulunkulu osibonile kula mazwi amafushane awakhuluma? Ingabe la mazwi kaNkulunkulu aliqiniso? Kungabe kukhona inkohliso? Ingabe kukhona amacebo amanga? (Cha.) Ingabe ikhona into ethusayo? (Cha.) UNkulunkulu ngokuthembeka, ngeqiniso nangobuqotho watshela umuntu lokho ayengakudla nalokho ayengenakukudla, kucacile futhi kusobala. Ingabe ikhona incazelo efihliwe kulawa mazwi? Ingabe lawa mazwi aqondile? Ngabe sikhona isidingo sokuhlawumbisela? (Cha) Akukho sidingo sokuqagela, kunjalo? Incazelo yawo iyabonakala ngokusobala, futhi uyayiqonda ngokushesha lapho uyibona. Kucace bha. Okungukuthi, lokho afuna ukukusho, lokho uNkulunkulu afisa ukukuveza, kusuka enhliziyweni Yakhe. Izinto uNkulunkulu azivezayo zihlanzekile, ziqondile futhi zicacile. Azikho izisusa ezifihlekile, noma izincazelo ezifihliwe. Wakhuluma kumuntu ngokuqondile, emtshela ukuthi yini angayidla nokuthi yini angenakuyidla. Okungukuthi, ngala mazwi kaNkulunkulu umuntu angabona ukuthi inhliziyo kaNkulunkulu isobala, ukuthi inhliziyo kaNkulunkulu ineqiniso. Awekho amacebo nakancane lapha, akutshela ukuthi ungadli okudlekayo noma akutshela ukuthi “Kwenze bese ubona ukuthi kuzokwenzekani” ngezinto ongenakuzidla. Ingabe ukuqonde ngempela lokhu? (Cha.) Cha. Noma yini uNkulunkulu ayicabangayo enhliziyweni Yakhe yilokho akushoyo. Uma ngithi uNkulunkulu ungcwele ngoba uzibonakalisa futhi azembule kula mazwi ngale ndlela, ungezwa engathi ngenza lukhulu ngento encane noma ukuthi ngelule incazelo Yami kwaze kweqa kakhulu. Uma kunjalo, ungakhathazeki, asikaqedi.
Masikhulume “Ngokuyengwa Kowesifazane Yinyoka.” Ingabe ubani inyoka? (USathane.) USathane udlala indima yokuba isiqhathaniso ohlelweni lukaNkulunkulu lokuphatha lweminyaka eyizinkulungwane eziyisithupha futhi indima esingeke sihluleke ukuyisho uma sixoxa ngobungcwele bukaNkulunkulu. Kungani ngisho njalo? Uma ungabazi ububi nokonakala kukaSathane noma imvelo kaSathane, kuzobe awunandlela yokuyibona, noma ukwazi ukuthi buyini ubungcwele ngempela. Ngokudideka, abantu bakholwa ukuthi lokho uSathane akwenzayo kulungile, ngoba baphila phakathi kwalesi simo esonakele. Ngaphandle kwesiqhathaniso, kungenalutho ongaqhathanisa nalo, awunako ukwazi ukuthi buyini ubungcwele, ngakho lesi sihloko kufanele kukhulunywe ngaso lapha. Asizange simane sisiqambe nje lesi sihloko, kodwa ngamazwi nezenzo zakhe sizomazi ukuthi uSathane wenza kanjani, ukuthi usonakalisa kanjani isintu, ukuthi unemvelo enjani nokuthi ubuso bakhe bunjani. Manje wathini lo owesifazane enyokeni? Owesifazane walandisa inyoka lokho uJehova uNkulunkulu abekade ekushilo kuye. Uma siya ngalokho akusho, wayeqinisekisile ngokufaneleka kwakho konke loko uNkulunkulu ayekushilo kuye? Akakwazanga ukuthola isiqiniseko ngalokhu, akunjalo? Njengomuntu owayesanda kudalwa, wabe engenalo ikhono lokuhlukanisa phakathi kokuhle nokubi, kanti futhi wayengenalo ikhono lokuqonda nanoma yini emzungezile. Ngokwamazwi awakhuluma enyokeni wayengakaqinisekisi ngamazwi kaNkulunkulu ngokuthi alungile enhliziyweni yakhe; wayenalesi simo sengqondo. Ngakho kwathi lapho inyoka ibona ukuthi owesifazane wayengenaso isimo sengqondo esicacile mayelana namazwi kaNkulunkulu, yathi: “Aniyikufa nokufa: Ngoba uNkulunkulu uyazi ukuthi mhla nisidla, khona-ke kuyakuvuleka amehlo enu, bese niba njengoNkulunkulu, nikwazi okuhle nokubi..” Kukhona okungalungile ngala mazwi? (Yebo) Yini engalungile? Lapho niqeda ukufunda lo musho, nikwazile ukuthola umqondo ngezinhloso zenyoka? (Yebo.) Kungabe yiziphi izinhloso inyoka enazo? (Ukulinga umuntu ukuthi enze isono.) Ifuna ukulinga lo owesifazane ukuthi angagcini amazwi kaNkulunkulu, kodwa ingabe yakhuluma ngokuqondile? (Cha.) Ayizange ikhulume ngokuqondile, ngakho singasho ukuthi inobuqili kakhulu. Iveza lokho ekushoyo ngendlela enobuqili futhi egwegwesayo ukuze ifinyelele enjongweni yayo eyihlosile, eyigcina ifihlekile kumuntu ngaphakathi kwayo—lokhu ubuqili benyoka. USathane selokhu ekhuluma futhi enza ngale ndlela. Uthi, “ngeke neze,” ngaphandle kokuqinisekisa ngale ndlela noma nangenye. Kodwa lapho ekuzwa lokhu, ingabe inhliziyo yowesifazane ongenalwazi yathinteka? (Yebo.) Inyoka yajabula ngoba amazwi ayo ayebe nomphumela ewufisayo—lokhu kwabe kuyinhloso yenyoka enobuqili. Ngaphezu kwalokho, ngokuthembisa umphumela umuntu ayekholwa ukuthi ungomuhle, yamyenga, yathi, “mhla nisidla, khona-ke kuyakuvuleka amehlo enu.” Ngakho, uyadlinza: “Ukuba amehlo ami avuleke yinto enhle!” Nokho inyoka ibe isikhuluma amazwi umuntu akholwa ngukuthi angcono, amazwi angaziwa umuntu, amazwi asebenzisa amandla amakhulu okulinga phezu kwalabo abawezwayo: “bese niba njengoNkulunkulu, nikwazi okuhle nokubi..” Ingabe la mazwi awanakuyenga okukhulu kumuntu? (Yebo.) Kunjengokuthi umuntu athi kuwe: “Ubuso bakho bunesimo esihle kakhulu. Bufushane nje kancane ngasembonjeni wekhala lakho, kodwa uma ungakulungisa lokho, uyoba unobuhle oseqophelweni eliphezulu emhlabeni! Kumuntu ongakaze afise ukuhlinzelwa ubuhle, inhliziyo yakhe ingathinteka lapho ezwa lawa mazwi? (Yebo.) Ngakho ingabe la mazwi ayayenga? Ingabe lokhu kuyenga kuyalinga kuwena? Ingabe kuyakuvivinya? (Yebo.) Ingabe uNkulunkulu uyazisho izinto ezinjenga lezi? Ingabe bekukhona ngisho ukhasha lwalokhu emazwini kaNkulunkulu ekade siwabheka manje nje? (Cha.) Kungani? Ingabe uNkulunkulu usho lokho akucabangayo enhliziyweni Yakhe? Ingabe umuntu angayibona inhliziyo kaNkulunkulu emazwini Akhe? (Yebo.) Kodwa emuva kokuthi inyoka isikhulumile lawo mazwi kowesifazane, ukwazile ukubona inhliziyo yayo? (Cha.) Futhi ngenxa yokungabi nolwazi komuntu, bayengeka kalula amazwi enyoka, balutheka kalula, baholeka kalula. Ngakho ingabe ukwazile ukubona izinhloso zikaSathane? Ingabe ukwazile ukubona inhloso ngasemuva kwalokho akusho? Ingabe ukwazile ukubona icebo lakhe kanye neqhinga lakhe elinobuqili? (Cha.) Ingabe isimo esinjani esikhonjiswa indlela akhuluma ngayo uSathane? Ingabe ubone ingqikithi enjani kuSathane ngala mazwi? Ingabe inomshoshaphansi? Mhlawumbe ngaphandle uyamamatheka noma akakhombisi lutho nhlobo. Kodwa enhliziyweni yakhe, ucabanga ukuthi uzofinyelela kanjani enjongweni yakhe, futhi yile njongo ongakwazi ukuyibona. Ube usuyengwa yizo zonke izithembiso akunika zona, zonke izinzuzo akhuluma ngazo. Uzibona zizinhle, futhi uzwa ukuthi lokho akushoyo kuwusizo kakhulu, kunohlonze kakhulu kunalokho okushiwo uNkulunkulu. Uma lokhu kwenzeka, ingabe umuntu akaphenduki isiboshwa esithobayo? (Yebo.) Ingabe le ndlela esetshenziswa uSathane ayikhohlakele? Uvuma ukululazeka: Ngaphandle kokuphakamisa umunwe, ngale misho emibili uyakujabulela ukumlandela, ukuvumelana naye. Injongo yakhe seyifezekile. Ingabe le njongo yakhe ayiyimbi? Ingabe lobu akubona ubuso bukaSathane obuphansi kakhulu? Emazwini kaSathane, umuntu ubona izinhloso zakhe ezimbi, ubona ubuso bakhe obubi kakhulu futhi ubona ingqikithi yakhe. Akunjalo? (Yebo.) Uma uqhathanisa le misho, ngaphandle kokuhlaziya, mhlawumbe ungezwa sengathi amazwi kaJehova uNkulunkulu abuthuntu, ajwayelekile futhi avamile, ukuthi asikho isidingo sokuwathakasela ukuncoma ukuthembeka kukaNkulunkulu. Uma sithatha amazwi kaSathane kanye nobuso bakhe obubi kakhulu futhi siwasebenzise njengesiqhathaniso, nokho, ngabe la mazwi kaNkulunkulu anesisindo esikhulu kubantu banamhlanje? (Yebo.) Ngalesi siqhathaniso, umuntu angezwa ukungabi nasici kukaNkulunkulu okumsulwa. Ingabe nginembile ngokusho lokhu? (Yebo.) Izwi ngalinye uSathane alishoyo kanye nezisusa zalo, izinhloso zalo kanye nendlela akhuluma ngayo konke konakalisiwe. Isiphi isici esisemqoka sendlela yakhe yokukhuluma? Usebenzisa ukugwegwesa ukukuyenga ungaboni, noma akakuvumeli ukuthi ubone ukuthi iyini injongo yakhe; ukuvumela ukuthi -uheheke, akwenze ukuthi umncome futhi umbabaze. Ingabe akulona leli icebo likaSathane elimiyo njalo? (Yebo.) Ake sibheke ukuthi imaphi amanye amagama nezisho zikaSathane ezivumela umuntu ukuthi abone ubuso bakhe obubi kakhulu. Masiqhubeke sifunde omunye umbhalo.
Ingxoxo Phakathi KukaSathane NoNkulunkulu UJehova
UJobe 1:6-11 Kwathi ngelinye ilanga lapho kungena amadodana kaNkulunkulu ema phambi kukaJehova noSathane wangena naye kanye nawo. UJehova wabe esethi kuSathane, Uvelaphi na? Khona-ke uSathane waphendula uJehova, wathi, ekuzuleni emhlabeni, nasekwehleni ngenyuka kuwo. Wayesethi uJehova kuSathane, Ingabe uyiqaphele inceku yami uJobe, ukuthi akekho ofana naye emhlabeni, indoda engasoleki, elungile futhi emesabayo uNkulunkulu, egwemayo okubi? Khona-ke uSathane wabe esemphendula uJehova, wayesethi, “uJobe uyamesaba uNkulunkulu ngeze na? Awumbiyelanga yini yena, nendlu yakhe, nakho konke okwakhe nxazonke? Wabusisa umsebenzi wezandla zakhe, futhi impahla yakhe yandile emhlabeni. Kepha ake welule isandla sakho manje, bese uthinta konke anakho, futhi uyokuthuka ebusweni bakho.
(UJobe 2:1-5) Kwathi futhi ngelinye ilanga kwangena amadodana kaNkulunkulu ema phambi kukaJehova, noSathane wangena kanye nawo ukuma phambi kukaJehova wase ethi kuSathane, Uvelaphi na? USathane waphendula uJehova, futhi wathi, ekuzuleni emhlabeni, nasekwehleni ngenyuka kuwo. UJehova wayesethi kuSathane, Ingabe uyiqaphele inceku yami uJobe, ukuthi akekho ofana naye emhlabeni, uyindoda engenasici, elungileyo, loyo osaba uNkulunkulu, nogwema okubi? Futhi usabambelela ekuthembekeni kwakhe, yize ungivusele ukumbhubhisa engenacala. USathane wabe esemphendula uJehova, wayesethi, Isikhumba ngesikhumba, yebo, konke lokho umuntu anakho uyakunika ngokuphila kwakhe. Kepha lula isandla sakho manje, futhi uthinte amathambo akhe nenyama yakhe, futhi uyokukuthuka ebusweni bakho.
Lezi ziqephu ezimbili ziyingxoxo phakathi kukaNkulunkulu noSathane, futhi zilandisa ukuthi uNkulunkulu wathini nokuthi uSathane wathini. Ingabe kuningi okwashiwo uNkulunkulu? (Cha.) Akazange akhulume kakhulu, futhi wakhuluma kalula kakhulu. Singabubona ubungcwele bukaNkulunkulu emazwini alula kaNkulunkulu? Abanye bazothi lokhu akulula. Ngakho singabubona ububi obukhulu bukaSathane ezimpendulweni zakhe? (Yebo.) Asiqale ngokubheka ukuthi uhlobo luni lombuzo uJehova uNkulunkulu awubuza uSathane. (“Uvelaphi na?”) Ingabe umbuzo oqondile lona? (Yebo.) Ingabe ikhona incazelo efihliwe? (Cha.) Umbuzo nje, kuphela, ongenayo enye inhloso. Uma benginganibuza: “Uvelaphi?” Beningaphendula kanjani? Ingabe umbuzo onzima ukuwuphendula? Ningathi: “Ekuzuleni emhlabeni nasekuhambahambeni kuwo”? (Cha.) Ngeke niphendule kanje, ngakho nizwa kanjani uma nibona uSathane ephendula ngale ndlela? (Sizwa ukuthi uSathane akanangqondo futhi unobuqili.) Ningasho ukuthi ngizizwa kanjani? Njalo uma ngibona lawa mazwi ngizizwa nginengiwe. Ingabe nizizwa ninengekile? (Yebo.) Kungani ninengeka? Ngenxa yokuthi ukhuluma ngaphandle kokusho okuthile! Ingabe wawuphendula umbuzo kaNkulunkulu? (Cha.) Kungani? Amazwi akhe ayengeyona impendulo, kwakungenamphumela. Ayengeyona impendulo eqondiswe embuzweni kaNkulunkulu. “Ekuzuleni emhlabeni, nasekwehleni ngenyuka kuwo.” Ngabe uyawaqonda la mazwi? Ingabe uyawaqonda? Uvelaphi ngempela uSathane? Niyitholile impendulo? (Cha.) Lobu “ubuhlakani” bobuqili bukaSathane, ukungavumeli noma ubani ukuthi athole ukuthi uthini ngempela. Seniwezwile lawa mazwi, nilokhu ningenakuqonda ukuthi utheni, kepha useqedile ukuphendula. Ukholwa ukuthi uphendule ngokuphelele. Ingabe uzizwa unjani-ke? (Nginengekile) Unengekile; Manje uqala ukunengeka ngala mazwi. USathane akakhulumi ngendlela eqondile, ngalokho ekushiya unwaya ikhanda ungakwazi ukuqonda umthombo wamazwi akhe. Ukhuluma ngokokuqonda, ngobuqili, futhi ubuswa ingqikithi, imvelo yakhe uqobo. La mazwi aphuma ngqo emlonyeni kaSathane. Awacatshangwanga isikhathi eside futhi ashiwo nguSathane, ecabanga ukuthi uhlakaniphile; wawasho kalula nje. “Uvelaphi yena ngempela?” Uzizwa udidekile kakhulu, uhlale ungazi ukuthi uvelaphi. Ingabe kukhona abanye phakathi kwenu abakhuluma kanje? (Yebo.) Ingabe indlela enjani lena yokukhuluma? (Iyadida futhi ayinikezi impendulo eqinisekile.) Singasebenzisa amagama anjani ukuchaza le ndlela yokukhuluma? Iyaphambukisa futhi iyakhohlisa, akunjalo? Ake ucabange umuntu engafuni ukuba abanye bazi ukuthi ubekuphi izolo. Uyambuza: “Ngikubonile izolo. Ubuyaphi?” Akakuphenduli ngendlela eqondile ukusho ukuthi uye kuphi izolo. Uthi “Bekuwolunye usuku olumangalisayo izolo. Angive ngikhathele!” Uwuphendulile umbuzo wakho? Yebo, kodwa bekungeyona impendulo obukade uyifuna. Lobu “ubuhlakani” bobuqili bomuntu. Awusoze wathola ukuthi uchaza ukuthini noma uqonde umthombo noma inhloso esemuva kwamazwi akhe. Awuyazi azama ukuyigwema ngoba enhliziyweni yakhe unendaba yakhe uqobo—lokhu umshoshaphansi. Ingabe nani nivamile ukukhuluma ngale ndlela? (Yebo.) Ingabe yini-ke inhloso yenu? Ingabe kwesinye isikhathi ukuvikela lokho okubalulekile kuwena, kwesinye isikhathi ukugcina indawo yakho, isiqu sakho, ukugcina izimfihlo zempilo yakho yangasese, ukulondoloza udumo lwakho? Noma ngabe iyiphi inhloso, ayihlukani nalokho okubalulekile kuwe, ixhumene naloku okubalulekile kuwe. Ingabe akuyona imvelo yomuntu lena? Ngakho-ke ingabe wonke umuntu onalolu hlobo lobuntu akahlobene noSathane? Singakusho lokhu, akunjalo? Ngokujwayelekile, lokhu kubonakaliswa kuyanenga futhi kuyenyanyeka. Nawe manje nizizwa ninengekile, akunjalo? (Yebo.)
Uma siphinda sibheka isiqephu sokuqala, uSathane uyaphinda uphendula uJehova uNkulunkulu, ethi: “UJobe uyamesaba uNkulunkulu ngeze na?” Uqala ukuhlasela isinqumo sikaJehova mayelana noJobe, futhi loku kuhlasela kunobutha phakathi. “Awumbiyelanga yini yena, nendlu yakhe, nakho konke okwakhe nxazonke?” Lokhu ukuqonda nokuhlola kukaSathane umsebenzi kaJehova uNkulunkulu kuJobe. USathane uwuhlola kanje, ethi: “wabusisa umsebenzi wezandla zakhe, futhi impahla yakhe yandile emhlabeni. Kepha ake welule isandla sakho manje, bese uthinta konke anakho, futhi uyokuthuka ebusweni bakho.” USathane uhlala ekhuluma ngendlela edidayo, kodwa lapha ukhuluma ngokuqiniseka. Nokho, la mazwi akhulunywa ngokuqiniseka awukuhlasela, ukuhlambalaza nombango noJehova uNkulunkulu, noNkulunkulu uqobo Lwakhe. Ingabe nizizwa kanjani uma niwezwa? Ingabe nizwa ukuzonda? Niyakwazi ukubona izinhloso zakhe? Okokuqala nje, uphikisa isinqumo sikaJehova uNkulunkulu ngoJobe—lowo omesabayo uNkulunkulu abalekela ububi. Uphinde aphikise konke uJobe akushoyo nakwenzayo ngenxa yokwesaba uJehova uNkulunkulu. USathane uyasola, uyaphikisa futhi uyakungabaza konke uJehova uNkulunkulu akwenzayo nakushoyo. Akakholwa, uthi “Uma Wena uthi izinto zinje, kungani mina ngingazibonanga? Wena umnike izibusiso eziningi kakhulu, angekwesabe kanjani?” Akukhona ukuphikisa konke uNkulunkulu akwenzayo lokhu? Ukusola, ukuphikisa, ukuhlambalaza—ingabe amazwi akhe akanalo uchuku? Ingabe awayikho ukuvezwa kwangempela kwalokho uSathane akucabangayo enhliziyweni yakhe? Ngokuqinisekile la mazwi awafani namazwi esiqeda ukuwafunda manje: “Ekuzuleni emhlabeni, nasekwehleni ngenyuka kuwo.”.” Ahluke ngokuphelele kulawo. Ngala mazwi, uSathane uveza ngokusobala isimo sengqondo ngoNkulunkulu kanye nokwenyanya ukwesaba uNkulunkulu kukaJobe okusenhliziyweni yakhe. Ngesikhathi lokhu kwenzeka, unya kanye nemvelo yakhe embi, kudalulwa ngokuphelele. Uyabenyanya labo abesaba uNkulunkulu, uyabenyanya labo ababalekela okubi, futhi ngisho nakakhulu wenyanya uJehova uNkulunkulu ngokunika abantu izibusiso. Ufuna ukusebenzisa leli thuba ukubhubhisa uJobe uNkulunkulu amphakamisa ngesandla Sakhe, ukumcekela phansi, ethi: “Wena uthi uJobe uyakwesaba futhi ubalekela okubi.” Mina ngibona ngenye indlela. Usebenzisa izindlela ezinhlobonhlobo ukuchukuluza kanye nokulinga uJehova uNkulunkulu, futhi usebenzisa izindlela ezinhlobonhlobo ukuze uJehova uNkulunkulu anikele uJobe kuSathane ukuba asetshenziswe, alinyazwe futhi alawulwe kungenamkhawulo. Ufuna ukusebenzisa leli thuba ukuqothula le ndoda elungile futhi ephelelisiwe emehlweni kaNkulunkulu. Ingabe ukuba kwakhe nenhliziyo eyilolu hlobo isigubhugubhu sesikhashana? Cha, akusona. Kade kulokhu kwakheka. UNkulunkulu uyasebenza, uNkulunkulu unakekela umuntu, ubheka umuntu, kanti uSathane uyamlandelisisa. Noma ngubani uNkulunkulu amenzela umusa, uSathane naye uyamqapha, amlandele ngemuva. Uma uNkulunkulu efuna lo muntu, uSathane angenza konke okusemandleni akhe ukuvimba uNkulunkulu, ngokusebenzisa izindlela ezimbi ezininginingi ukulinga, ukuhlupha nokuphihliza umsebenzi uNkulunkulu awenzayo ukuze afeze injongo yakhe efihliwe. Ingabe yini injongo yakhe? Akafuni ukuba uNkulunkulu abe noma nobani; ufuna bonke labo uNkulunkulu abafunayo, ukuhlala kubona, ukubalawula, ukubaphatha ukuze bakhonze yena, ukuze benze izenzo ezimbi kanye naye. Ingabe akuyona inhloso kaSathane embi? Ngokujwayelekile, nivame ukuthi uSathane ukhohlakele, mubi kakhulu, kodwa nike nambona? Ningakwazi ukubona kuphela ukuthi umuntu mubi kangakanani kodwa anikaboni eqinisweni ukuthi uSathane ukhohlakele kangakanani ngempela. USathane usempini noNkulunkulu, elandela njalo ngemuva Kwakhe. Injongo yakhe ukudiliza wonke umsebenzi uNkulunkulu afuna ukuwenza, ukuthathela kuye nokulawula labo uNkulunkulu abafunayo, ukucima ngokuphelele labo uNkulunkulu abafunayo. Uma bengapheliswanga nya, baba ngabakaSathane ukuze basetshenziswe nguye—lena injongo yakhe. Bese, uNkulunkulu wenzani? UNkulunkulu usho umusho olula nje kulesi siqephu; awukho umbhalo wanoma yini enye uNkulunkulu ayenzayo, kodwa siyabona kunemibhalo eminingi ngalokho uSathane akwenzayo nakushoyo. Esiqeshini sombhalo esingezansi, uJehova uNkulunkulu wabuza uSathane, “Uvelaphi na?” Ingabe ithini impendulo kaSathane? (Iselokhu iwukuthi “Ekuzuleni emhlabeni, nasekwehleni ngenyuka kuwo.”) Iselokhu iyilowo musho. Ingabe sewube kanjani isiqubulo sikaSathane, ubuciko bukaSathane? Ingabe uSathane akanayo inzondo? Ukusho lo musho onengayo kanye kwenele. Kungani uSathane ebuyela kulo musho njalo? Lokhu kubonisa into eyodwa: imvelo kaSathane ayiguquki. Ubuso bakhe obubi kakhulu akuyona into angayigcina ifihliwe isikhathi eside. UNkulunkulu umbuza umbuzo futhi uphendula ngale ndlela embi, akusaphathwa ukuthi ubaphatha kanjani abantu! Akesabi uNkulunkulu, Akamesabi uNkulunkulu, futhi akamlaleli uNkulunkulu. Ngakho unesibindi sokuchachaza phambi kukaNkulunkulu ngokungabi namahloni, ukusebenzisa la mazwi afanayo ukuziba umbuzo kaNkulunkulu, ukusebenzisa le mpendulo efanayo ukuphendula umbuzo kaNkulunkulu, ukuzama ukusebenzisa le mpendulo ukujabhisa uNkulunkulu—lobu ubuso obubi bukaSathane. Akakholelwa ekubeni ngumninimandla onke kukaNkulunkulu, akakholelwa egunyeni likaNkulunkulu, futhi ngokuqinisekile akazimisele ukulalela ngaphansi kokubuswa nguNkulunkulu. Uhlala ephikisana noNkulunkulu njalo, uhlala ehlasela konke uNkulunkulu akwenzayo, ezama ukuphihliza konke uNkulunkulu akwenzayo—lokhu injongo yakhe embi.
Ohlelweni lokuphatha lukaNkulunkulu lweminyaka eyizinkulungwane eziyisithupha, lezi ziqephu ezimbili ezishiwo uSathane kanye nezinto uSathane azenzayo eNcwadini kaJobe zimele ukumelana kwakhe noNkulunkulu, futhi lokhu uSathane ekhombisa ubuyena boqobo. Uwabonile amazwi nezenzo zikaSathane empilweni yangempela? Uma ukubona, kungenzeka ungacabangi ukuthi yizinto ezikhulunywe nguSathane, kodwa esikhundleni salokho ucabange ukuthi izinto ezikhulunywe ngumuntu, akunjalo? Ingabe yini eboniswayo, uma izinto ezinjalo zikhulunywa ngumuntu? USathane oboniswayo. Ngisho noma umbona, ulokhu ungaqondi ukuthi zikhulunywa nguSathane ngempela. Kodwa lapha namanje ubonile ngokusobala lokho uSathane uqobo lwakhe akushilo. Usunokuqonda okusobala, okucace bha ngobuso obubi kakhulu nokukhohlakala kukaSathane. Ngakho ingabe lezi ziqephu ezimbili ezikhulunywa nguSathane zibalulekile kubantu banamhlanje ukuze bakwazi ukwazi imvelo kaSathane? Ingabe lezi ziqephu ezimbili zifanelekile ukuthi ziqoqwe ukuze isintu namhlanje sikwazi ukubona ubuso obubi kakhulu bukaSathane, ukubona ubuso bukaSathane bangempela basekuqaleni. Nakuba ukusho lokho kungabonakala kungafanelekile kahle, ukukubeka ngale ndlela kusengathathwa ngokuthi kuqondile. Ngingakubeka ngale ndlela kuphela futhi uma ningakuqonda, ngakho kwenele. Kaninginingi, uSathane uhlasela izinto uJehova uNkulunkulu azenzayo, ephonsa izinsolo ngokwesaba uJehova uNkulunkulu kukaJobe. Uzama ukuchukuluza uJehova uNkulunkulu ngezindlela ezinhlobonhlobo, enza uJehova uNkulunkulu ukuthi amvumele ukuthi alinge uJobe. Amazwi akhe ngakho-ke avusa ulaka kakhulu. Ngakho ngitshele, lapho uSathane esewakhulumile la mazwi, uNkulunkulu angabona ngokucacile ukuthi uSathane ufuna ukwenzani? (Yebo.) Ingabe uNkulunkulu uyakuqonda lokho afuna ukukwenza? (Yebo.) Enhliziyweni kaNkulunkulu, le ndoda uJobe uNkulunkulu ayibukayo—le nceku kaNkulunkulu, le uNkulunkulu ayithatha njengomuntu olungile, umuntu ophelelisiwe—ingabe angalumela lolu hlobo lokulingwa? (Yebo.) Kungani uNkulunkulu ethi “Yebo” ngokuqiniseka okukhulu kangaka? Ingabe uNkulunkulu uhlale ehlola inhliziyo yomuntu? (Yebo.) Ngakho ingabe uSathane uyakwazi ukuhlola inhliziyo yomuntu? (Cha.) USathane akakwazi. Nakuba uSathane ekwazi ukubona inhliziyo yomuntu, imvelo yakhe embi ayisoze yakholwa ukuthi ubungcwele wubungcwele, noma ukuthi ukungcola wukungcola. USathane omubi akasoze azisa noma yini engcwele, elungile noma egqamile. USathane akukho angakwenza ngaphandle kokwenza konke okusemandleni ukwenza ngokuhambisana nemvelo yakhe, ububi bakhe, kanye nangalezi ndlela azisebenzisayo. Ngisho noma kubiza ukuthi ajeziswe noma abhujiswe nguNkulunkulu, akanqikazi ukuphikisana noNkulunkulu ngenkani—lokhu ukukhohlakala, lena imvelo kaSathane. Ngakho kulesi siqephu, uSathane uthi: “Isikhumba ngesikhumba, yebo, konke lokho umuntu anakho uyakunika ngokuphila kwakhe. Kepha lula isandla sakho manje, futhi uthinte amathambo akhe nenyama yakhe, futhi uyokukuthuka ebusweni bakho.” USathane ucabanga ukuthi ukwesaba uNkulunkulu komuntu kungenxa yokuthi umuntu ekade ethole izinzuzo eziningi kakhulu kuNkulunkulu. Umuntu uthola izinzuzo kuNkulunkulu, ngakho uthi uNkulunkulu ulungile. Kodwa akukhona ukuthi uNkulunkulu ulungile, kungenxa nje yokuthi umuntu uthola izinzuzo eziningi kakhulu yingakho engesaba uNkulunkulu ngale ndlela: Uma nje uNkulunkulu emephuca lezi zinzuzo, uzobe eselahla uNkulunkulu. Emvelweni yakhe embi, uSathane akakholelwa ukuthi inhliziyo yomuntu ingamesaba uNkulunkulu ngempela. Ngenxa yemvelo yakhe embi akazi ukuthi buyini ubungcwele, akusaphathwa ukuthi ukuhlonipha okukhulu okunokwesaba kuyini. Akazi ukuthi kuyini ukulalela uNkulunkulu, kuyini ukwesaba uNkulunkulu. Ngoba yena uqobo lwakhe akamesabi uNkulunkulu, ucabanga ukuthi, umuntu naye ngeke amesabe uNkulunkulu, ukuthi kuyinto engenakwenzeka. Ngitshele, uSathane akamubi na? (Yebo!) USathane mubi. Ngaphandle kwebandla lethu, noma ngabe izinhlobonhlobo zezinkolo namahlelo, noma amaqembu ezenkolo noma ezokuhlalisana kwabantu, abekho kubo abakholelwa ebukhoneni bukaNkulunkulu, abakholwa ukuthi uNkulunkulu angenza umsebenzi futhi abakholwa ukuthi uNkulunkulu ukhona, ngakho bacabanga ukuthi lokho okholelwa kukho nakho akusiyena uNkulunkulu. Umuntu ofebayo ubuka futhi abone wonke omunye umuntu efeba, njengaye. Umuntu oqamba amanga sonke isikhathi ubuka futhi abone ukuthi akekho umuntu othembekile, ubabona bonke beqamba amanga. Umuntu omubi ubona bonke abantu bebabi futhi ufuna ukulwa nabo bonke ababonayo. Kanti labo bantu abanokwethembeka okuqhathanisekayo babona wonke umuntu ethembekile, ngakho bahlala bekhohliswa njalo, bayaphangwa njalo, futhi ayikho into abangayenza. Ngisho lezi zibonelo ezimbalwa ukuze nibe nesiqiniseko kakhulu: imvelo embi kaSathane akuyona into eyimpoqo okwesikhashana noma into edalwa indawo akuyo, noma akusona isibonakaliso sesikhashana esidalwa yinoma isiphi isizathu noma isendlalelo. Akunjalo neze! Akakwazi ukuba okunye ngaphandle kwale ndlela! Akakwazi ukwenza noma yini elungile. Ngisho noma esho into okumnandi ukuyizwa, umane ekuyenga nje. Lapho amazwi akhe anda ngokuthandeka, ukungacasuli, ukuba mnene, yilapho zinonya kakhulu izinhloso zakhe ezimbi ngemuva kwalawo mazwi. Ingabe ubuso obunjani, imvelo enjani uSathane ayikhombisayo kulezi ziqephu ezimbili? (Enomshoshaphansi, enonya futhi embi.) Isimilo sakhe sokuqala sibi, sibi kakhulu futhi sinonya.
Manje njengoba sesiqedile ukukhuluma ngoSathane, asiqhubeke ukukhuluma ngoNkulunkulu wethu. Ngesikhathi sohlelo lukaNkulunkulu lokuphatha lweminyaka eyizinkulungwane eziyisithupha, incane kakhulu inkulumo eqondile kaNkulunkulu eyabhalwa eBhayibhelini, futhi leyo ebhaliwe ilula kakhulu. Ngakho asiqale ekuqaleni. UNkulunkulu wadala umuntu futhi kusukela lapho wayelokhu ehola impilo yesintu. Noma ngokunika isintu izibusiso, ukubanika imithetho, ukubeka imigomo enhlobonhlobo yempilo, ingabe niyazi ukuthi yini inhloso kaNkulunkulu ngokwenza lezi zinto? Okokuqala, ungasho ngokuqinisekile ukuthi konke uNkulunkulu akwenzayo, ukwenzela ukusiza isintu? (Yebo, singasho.) Ningacabanga ukuthi lo musho ubanzi futhi awusho lutho, kodwa uma sikhuluma ngempela, konke uNkulunkulu akwenzayo ukuhola nokuqondisa umuntu maqondana nokuphila impilo ejwayelekile. Noma ngabe okokuthi umuntu agcine imigomo Yakhe noma agcine imithetho Yakhe, inhloso kaNkulunkulu ukuthi umuntu angakhonzi uSathane, angalinyazwa uSathane; lokhu kuyisisekelo, futhi lokhu kwenziwa ekuqaleni ngqa. Ekuqaleni ngqa, lapho umuntu engayiqondi intando kaNkulunkulu wathatha imithetho nemigomo elula futhi wenza imibandela eyayiphethe zonke izibonakaliso ongazicabanga. Le mibandela ilula kakhulu, kepha phakathi kwayo iqukethe intando kaNkulunkulu. UNkulunkulu uyasilondoloza, uyasazisa futhi usithanda kakhulu isintu. Ingabe akunjalo? (Yebo.) Ngakho singasho ukuthi inhliziyo yakhe ingcwele? Singathi inhliziyo yakhe ihlanzekile? (Yebo.) Ingabe uNkulunkulu unazo noma iziphi izimbangela ezingezinhle. (Cha.) Ngakho le nhloso Yakhe yinhle futhi ilungile? (Yebo.) Akukhathaleki ukuthi yimiphi imibandela uNkulunkulu ayenza, ngokuhamba komsebenzi Wakhe yonke inomphumela omuhle kumuntu, futhi iyahola endleleni. Manje ngabe kukhona nanoma yimiphi imicabango yobugovu emqondweni kaNkulunkulu? Ingabe uNkulunkulu unezinye izinhloso ezengeziwe, mayelana nomuntu, noma ingabe ufuna ukusebenzisa umuntu ngendlela ethile? (Cha.) Akunjalo neze. UNkulunkulu wenza njengoba esho, futhi ucabanga kanjalo enhliziyweni Yakhe. Akanayo inhloso exubile, akanayo imicabango enobunqonqela. Akazenzeli lutho Yena, kodwa umuntu umenzela yonke into ngokuphelele, ngaphandle kwezinhloso Zakhe siqu. Nakuba enezinhlelo kanye nezinhloso ngomuntu, akenzi lutho ezenzela Yena uqobo. Yonke into ayenzayo, uyenzela isintu, ukuvikela isintu, ukuvimbela isintu ukuba singaduswa. Ngakho ingabe le nhliziyo ayilona igugu? (Yebo.) Ingabe uyalubona ngisho uphawu oluncinyane lwale nhliziyo eyigugu kuSathane? Ingabe uyalubona? (Cha)Awuboni ngisho uphawu olulodwa lwalokhu kuSathane. Yonke into uNkulunkulu ayenzayo ibonakala kalula. Ngokubuka indlela uNkulunkulu asebenza ngayo, usebenza kanjani? Ingabe uNkulunkulu uthatha le mithetho nala mazwi Akhe awabophele kuqine emakhanda abo bonke abantu njengamazwi okuloya endilinga yegolide,[a] ewaphoqelela phezu komuntu ngamunye. Ingabe Usebenza ngale ndlela? (Cha.) Ngakho uNkulunkulu uwenza ngayiphi indlela umsebenzi Wakhe? (Uyasihola.) Yingxenye eyodwa le. Ingabe zikhona ezinye? UNkulunkulu usebenza kini ngezindlela eziningi, kungenzeka kanjani ukuthi seniphelelwe izinto eningazisho emuva kweyodwa nje? (Uyeluleka futhi akhuthaze.) Ikhona eyesibili. Ezinye futhi? Ingabe uyanisongela? Ingabe ukhuluma nani agwegwese? (Cha.) Uma ungaliqondi iqiniso, uNkulunkulu ukuhola kanjani? (Uletha ukukhanya.) Uletha ukukhanya kuwe, ekutshela ngokucacile ukuthi lokhu akuhambisani neqiniso, nokuthi kufanele wenzeni. Kulezi zindlela uNkulunkulu asebenza ngazo, hlobo luni lobudlelwano ozizwa unabo noNkulunkulu? Zikwenza uzwe engathi uNkulunkulu ukude kakhulu nawe ukuthi ungamqonda? (Cha.) Ngakho zikwenza uzizwe kanjani? UNkulunkulu usondelene kakhulu nawe, alikho ibanga phakathi kwenu. Uma uNkulunkulu ekuhola, uma Yena ekuhlinzekela, ekusiza futhi ekweseka, uzwa umusa kaNkulunkulu, ukuhlonipheka Kwakhe, uyezwa ukuthi uthandeka kakhulu, ukufudumala. Kodwa uma uNkulunkulu ekuthethisa ngenxa yokonakala kwakho, noma lapho ekwahlulela futhi ekuqondisa ngenxa yokuhlubuka Kuye, uNkulunkulu usebenzisa yiphi indlela? Ingabe ukukhuza ngamazwi? Ingabe ukuqondisa ngendawo okuyo nangabantu, ngezindaba nangezinto? (Yebo.) Ingabe lokho kuqondiswa kufinyelela kuliphi izinga? (Ezingeni umuntu angalibekezelela.) Ingabe izinga Lakhe lokuqondisa lifinyelela kuleyo ndawo lapho uSathane elimaza umuntu? (Cha.) UNkulunkulu usebenza ngendlela emnene, enothando, ecacamezelayo futhi enakekelayo, indlela elinganisiwe futhi efanelekile ngempela. Indlela Yakhe ayikwenzi uzwe imizwa enamandla kakhulu, njengokuthi, “UNkulunkulu kufanele angivumele ukuthi ngenze lokhu” noma “UNkulunkulu kufanele angivumele ngenze lokhuya.” UNkulunkulu akakuniki neze uhlobo lwesimo sengqondo olunamandla kakhulu noma imizwa enamandla kakhulu eyenza izinto zingabekezeleki. Akunjalo? Ngisho noma uwemukela amazwi kaNkulunkulu esahlulelo nokusola, uzizwa kanjani-ke? Lapho uzwa igunya namandla kaNkulunkulu, uzizwa kanjani-ke? Uyezwa ukuthi uNkulunkulu unobunkulunkulu futhi akoniwa? (Yebo.) Ingabe uzizwa ukude noNkulunkulu ngalezi zikhathi? Ingabe uzizwa unokwesaba uNkulunkulu? (Cha.) Cha, kunalokho uzwa ukuhlonishwa okwesabekayo kukaNkulunkulu. Ngabe abantu bezwa zonke lezi zinto ngenxa yomsebenzi kaNkulunkulu kuphela? (Yebo). Ngabe bangaba nale mizwa uma ngabe uSathane esebenzile kubo? (Cha).UNkulunkulu usebenzisa amazwi Akhe, iqiniso Lakhe kanye nempilo Yakhe ukuhlinzekela umuntu njalo, ukweseka umuntu. Lapho umuntu ebuthakathaka, lapho umoya womuntu uphansi, uNkulunkulu ngokuqinisekileyo akakhulumi ngesankahlu, ethi: “Ungaphatheki kabi. Yini ekuphethe kabi? Kungani ubuthakathaka? Yini ozoze ube buthakathaka ngenxa yayo? Ubuthakathaka kakhulu futhi uhlala ubhocobele. Yini oyiphilelayo? Vele ufe! Ingabe usebenza ngale ndlela uNkulunkulu? (Cha.) Ingabe uNkulunkulu unalo igunya lokwenza ngale ndlela? (Yebo.) Kepha uNkulunkulu wenza ngale ndlela? (Cha.) Isizathu sokuthi uNkulunkulu angenzi ngale ndlela yingenxa yoBuyena, ingqikithi yobungcwele bukaNkulunkulu. Uthando Lwakhe ngomuntu, ukulondoloza nokwazisa Kwakhe umuntu ngeke kuvezwe ngokucacile ngomusho owodwa noma emibili. Akuyona into elethwa ukuziqhayisa komuntu kodwa into uNkulunkulu ayiletha ngokuyenza uqobo; kuyisambulo sengqikithi kaNkulunkulu. Ingabe zonke lezi zindlela uNkulunkulu asebenza ngazo, zingamvumela umuntu ukuthi abone ubungcwele bukaNkulunkulu? Kuzo zonke lezi zindlela uNkulunkulu asebenza ngazo, kuhlangene nezinhloso ezinhle zikaNkulunkulu, kuhlangene nemiphumela uNkulunkulu afisa ukuyifeza kumuntu, kuhlangene ngezindlela ezehlukene uNkulunkulu azisebenzisayo ukusebenza kumuntu, umsebenzi Awenzayo, lokho afuna ukuthi umuntu akuqonde—ingabe usuke wabona noma ibuphi ububi noma ubuqili ezinhlosweni ezinhle zikaNkulunkulu? (Cha.) Ngakho kukho konke uNkulunkulu akwenzayo, konke uNkulunkulu akushoyo, konke akucabangayo enhliziyweni Yakhe, kanye nayo yonke ingqikithi kaNkulunkulu ayembulayo—singambiza uNkulunkulu ngokuthi ungcwele? (Yebo.) Ingabe ukhona noma imuphi umuntu owake wabona lobu bungcwele emhlabeni, noma kuye uqobo? Ngaphandle kukaNkulunkulu, ingabe uke wabubona kunoma imuphi umuntu noma kuSathane? (Cha.) Kulokho esesikhulume ngako kuze kube manje, singambiza uNkulunkulu njengoNkulunkulu oyingqayizivele, ongcwele uqobo Lwakhe? (Yebo.) Konke lokho uNkulunkulu akunika umuntu kuhlangene namazwi kaNkulunkulu, izindlela ezahlukene uNkulunkulu asebenza ngazo kumuntu, lokho uNkulunkulu akutshela umuntu, lokho uNkulunkulu akukhumbuza umuntu, konke lokho akwelulekayo futhi akukhuthazayo, kuvela engqikithini eyodwa: Kuvela ebungcweleni bukaNkulunkulu. Uma bekungekho uNkulunkulu ongcwele kakhulu kangaka, akekho umuntu obengathatha indawo Yakhe ukwenza umsebenzi awenzayo. Uma uNkulunkulu ubethatha laba bantu futhi abanikezele kuSathane ngokuphelele, nike nacabanga ukuthi ningabe nisesimweni esinjani namhlanje? Ingabe nihlezi lapha niphelele futhi ninjengoba ninjalo? (Cha.) Ngakho ingabe ninjani? Ingabe nani ningathi: “Ekuzuleni emhlabeni, nasekwehleni ngenyuka kuwo.” Ingabe ningachachaza kakhulu, neyise kakhulu futhi niziqhayise ngaphandle kwamahloni phambi kukaNkulunkulu, futhi nikhulume ngale ndlela? (Yebo.) Ningakwenza ngamaphesenti ayikhulu! Ningakwenza nakanjani! Isimo sengqondo kaSathane ngomuntu sibavumela ukuthi babone ukuthi imvelo kaSathane ihlukile ngokuphelele kunekaNkulunkulu. Ingqikithi yakhe ihluke ngokuphelele kunoNkulunkulu. Iyiphi ingqikithi kaSathane ephambene nobungcwele bukaNkulunkulu? (Ububi bakhe.) Imvelo embi kaSathane iphambene nobungcwele bukaNkulunkulu. Isizathu sokuthi kungani iningi labantu lingakuboni ukuthi lokhu kuvezwa nale ngqikithi yobungcwele bukaNkulunkulu kungenxa yokuthi baphila ngaphansi kwamandla kaSathane naphakathi egcekeni lapho kuhlala khona uSathane. Abazi ukuthi buyini ubungcwele noma bazi ukuthi bangabuchaza kanjani ubungcwele. Ngisho noma uqonda ubungcwele bukaNkulunkulu, ulokhu ungakwazi ukubuchaza njengobungcwele bukaNkulunkulu nganoma isiphi isiqiniseko. Lokhu ukungafani ekwazini komuntu ubungcwele bukaNkulunkulu.
Ingabe iluphi uhlobo lwesici esifanekisayo esikhonjiswa umsebenzi kaSathane kumuntu? Kufanele nazi ngalokhu ngalokho enedlule kukhona—isici esifanekisayo uSathane kakhulu, into ayenza kakhulu, into azama ukuyenza ngomuntu ngamunye. Unesici mhlawumbe eningasiboni, ukuze ningacabangi ukuthi uyesabeka futhi unenzondo kangakanani uSathane. Ingabe ukhona owaziyo ukuthi isiphi lesi sici? Ngitshele. (Yonke into ayenzayo uyenza ukulimaza umuntu.) Wenza izinto ukulimaza umuntu. Ingabe umlimaza kanjani umuntu? Ungangikhombisa kahle ngempela futhi ufake nemininingwane? (Uyayenga, ahuhe futhi alinge umuntu.) Kunjalo, lokhu kukhombisa izibonakaliso eziningi. Zikhona ezinye? (Udukisa umuntu.) Uyadukisa, ahlasele futhi asole. Yebo, zonke lezi. Ingabe zikhona ezinye? (Uqamba amanga.) Ukuphamba nokuqamba amanga kufika kalula kakhulu kuSathane. Uvame ukukwenza ngendlela yokuthi amanga ayagobhoza ephuma emlonyeni wakhe ngaphandle kokuthi adinge ukuthi acabange. Okunye futhi? (Utshala ukungezwani.) Lena ayibalulekile kangako. Ngizonichazela into ezonethusa, kodwa angikwenzeli ukunisabisa. UNkulunkulu uyasebenza kumuntu futhi umuntu uyaziswa esimweni sengqondo kaNkulunkulu nasenhliziyweni Yakhe. Ngokuphambene nalokho, ingabe uSathane uyamazisa umuntu? Akamazisi umuntu. Ingabe ufunani ngomuntu? Ufuna ukumlimaza umuntu, konke akucabangayo ukulimaza umuntu. Akunjalo? Lapho edlinza ngokulimaza umuntu, ingabe ukwenza ngesimo sengqondo esicindezelayo? (Yebo.) Ngakho lapho kuza emsebenzini kaSathane kumuntu, lapha nginamagama amabili angachaza kabanzi imvelo kaSathane enonya nobubi, angakuvumela ukuthi nazi ngempela ukuba nenzondo kukaSathane: indlela amthatha ngayo umuntu uSathane, uhlala efuna ukuhlala nokumphatha, umuntu ngamunyengokuphoqa, ukuze afike eqophelweni lapho elawula umuntu ngokuphelele, emlimaza umuntu, ukuze afeze le njongo nesifiso esidlondlobele. Kuchaza ukuthini “ukungena ahlale ngendluzula”? Ingabe kwenzeka ngemvume yakho, noma ngaphandle kwemvume yakho? Ingabe kwenzeka wena wazi noma ungazi? Kwenzeka wena ungazi nhlobo! Ezimweni lapho ungazi, ngakumbe lapho engashongo lutho noma ngakumbe lapho engenzanga lutho, lapho kungekho sisekelo, kungekho sizathu, nango eduze kwakho, ekuzungezile. Ufuna ithuba azolisebenzisa, bese engena ahlale kuwena ngendluzula, akuphathe, efeza injongo yakhe yokukulawula ngokuphelele nokukukhinyabeza. Lena inhloso nokuziphatha okujwayelekile kakhulu empini kaSathane noNkulunkulu ngenxa yesintu. Nizizwa ninjani uma nizwa lokhu? (Sithukile futhi siyesaba ezinhliziyweni zethu.) Ingabe nizizwa ninengekile? (Yebo.) Uma nizizwa ninengekile, nicabanga ukuthi uSathane akanamahloni? (Yebo.) Uma nicabanga ukuthi uSathane akanamahloni, ingabe nizizwa ninengekile ngalabo bantu abanizungezile abahlale befuna ukunilawula, labo abanezifiso ezidlondlobele ngesikhundla nokuyinzuzo? (Yebo.) Ngakho iziphi izindlela uSathane azisebenzisayo ukuphatha nokungena ahlale kumuntu ngendluzula? Nicaciselekile kulokhu? Uma uzwa le mishwana emibili ethi “ukungena ahlale” kanye “nokuphatha” ngendluzula, nizwa umuzwa ongajwayelekile kanye nokunengeka, akunjalo? Ingabe niyakuzwa ukunambitheka kwawo okubi. Ngaphandle kwemvume yakho noma ulwazi lwakho uyakuphatha, angene ahlale kuwe futhi akone. Ingabe uzwani enhliziyweni yakho? Ukwenyanya? (Yebo) Ukunengeka? (Yebo) Uma uzwa lokhu kwenyanya nokunengeka ngale ndlela kaSathane, iluphi uhlobo lomuzwa onawo ngoNkulunkulu? (Ukuba nokubonga.) Unokubonga kuNkulunkulu ngokukusindisa. Ngakho manje, kulo mzuzu, ingabe unaso isifiso noma ukuzimisela ukuvumela uNkulunkulu ukuthi alawule konke ngawe, ukuthi abuse konke okwakho? (Yebo.) Kusiphi isimo? Ingabe uthi yebo ngoba uyesaba ukungenwa uSathane ahlale futhi akuphathe ngendluzula. Akufanele ube nalolu hlobo lwesimo somqondo, asilunganga. Ungesabi, uNkulunklu ukhona la. Akukho lutho ongalwesaba, kunjalo? Uma sewuyiqondile ingqikithi yobubi bukaSathane, kufanele ube nokuqonda okuqondile kakhulu nokwazisa okujule kakhulu uthando lukaNkulunkulu, izinhloso ezilungile zikaNkulunkulu, ububele kanye nokubekezelela kukaNkulunkulu umuntu kanye nesimo Sakhe esilungile. USathane unenzondo kakhulu, kepha uma lokhu kulokhu kungalugqugquzeli uthando lwakho lukaNkulunkulu kanye nokuncika kanye nokwethemba kwakho uNkulunkulu, ngakho ingabe ungumuntu onjani? Ingabe uzimisele ukuthi uSathane akulimaze ngale ndlela? Emuva kokubona ukukhohlakala nobubi obukhulu bukaSathane, siyaphenduka futhi bese sibuka uNkulunkulu. Ingabe ukwazi kwakho uNkulunkulu sekube noguquko? (Yebo.) Uhlobo luni loguquko? Singasho ukuthi uNkulunkulu ungcwele? Singasho ukuthi uNkulunkulu akanasici? “UNkulunkulu ungubungcwele obuyingqayizivele”—uNkulunkulu angalimela leli gama? (Yebo.) Ngakho emhlabeni futhi naphakathi kwazo zonke izinto, ingabe uNkulunkulu kuphela ongamela lokuqonda komuntu? Ingabe bakhona abanye? (Cha.) Ngakho yini empeleni uNkulunkulu ayinika umuntu? Ingabe Yena ukunika ukunakekela, isineke nokubonelela okuncane lapho unganakile? Ingabe yini uNkulunkulu ayinike umuntu? UNkulunkulu unike umuntu ukuphila, unike umuntu yonke into futhi unike umuntu ngaphandle kwemibandela ngaphandle kokufuna noma yini ngaphandle kwenhloso engeyinhle. Usebenzisa iqiniso, usebenzisa amazwi Akhe, usebenzisa impilo Yakhe ukuhola nokuqondisa, ukususa umuntu ekulinyazweni uSathane, ukumsusa ezilingweni zikaSathane, ukumsusa ekuyengeni kukaSathane kanye nokuvumela umuntu ukuthi abone ngokusobala ngale kwemvelo ekhohlakele kanye nobuso obubi kakhulu bukaSathane. Ingabe uthando nokunaka kukaNkulunkulu ngesintu kuyiqiniso? Ingabe yinto nonke eningayizwa? (Yebo.)
Bheka emuva empilweni yakho kuze kube manje zonke izinto uNkulunklulu azenzile kuwe iminyaka yonke yokukholwa kwakho. Noma ukuzwa kujulile noma cha, ingabe kwakungabalulekile yini kakhulu? Ingabe kwakungekhona yini lokho okwakudingeka ukuthi ukuthole? (Yebo.) Ingabe akulona iqiniso leli? Ingabe akuyona impilo le? (Yebo.) Ngakho ingabe uNkulunkulu uke wakukhanyisela ukuthi unikele noma yini ukubuyisela emuva noma ukuphinda ukhokhe noma yini emuva kokukunikeza lezi zinto? (Cha.) Ngakho ingabe yini inhloso kaNkulunkulu? Kungani uNkulunkulu enza lokhu? Ingabe uNkulunkulu naye unenjongo yokungena ahlale kuwe? (Cha.) Ngakho-ke ingabe uNkulunkulu ufuna ukwenyukela esihlalweni Sakhe sobukhosi enhliziyweni yomuntu? (Yebo.) Ngakho ingabe yini umehluko phakathi kukaNkulunkulu enyukela esihlalweni Sakhe sobukhosi kanye nokuhlala ngendluzula kukaSathane? UNkulunkulu ufuna ukuzuza inhliziyo yomuntu, ufuna ukuhlala enhliziyweni yomuntu—lokhu kuchaza ukuthini? Ingabe kuchaza ukuthi uNkulunkulu ufuna abantu ukuthi babe izithombe Zakhe ezidlaliswayo, imishini Yakhe? (Cha.) Ngakho ingabe yini inhloso kaNkulunkulu? Ingabe ukhona yini umehluko phakathi kukaNkulunkulu efuna ukuhlala enhliziyweni yomuntu kanye nokuhlala ngendluzula kukaSathane, ukuphatha kwakhe umuntu? (Yebo.) Ingabe yini umehluko? Ungangitshela ngokucacile? (USathane ukwenza ngendluzula kulapho uNkulunkulu uvumela umuntu enze ngokuzithandela.) USathane ukwenza ngendluzula kulapho uNkulunkulu ukuvumela ukuthi wenze ngokuzithandela. Ingabe yilo umehluko? Ngakho uma ungenzi ngokuzithandela, kwenzekani lapho? Uma ungavumi ngokwakho, kukhona uNkulunkulu akwenzayo? (Unika ukuqondisa nokukhanyisela okuthile, kodwa uma ekugcineni umuntu engazimisele, akamphoqi.) Ingabe uyifunelani uNkulunkulu inhliziyo yakho? Futhi ngaphandle kwalokho, uNkulunkulu ufunelani ukuhlala kuwena? Ingabe nikuqonda kanjani ezinhliziyweni zenu ukuthi “uNkulunkulu uhlala enhliziyweni yomuntu?” Kufanele senze okulungile kuNkulunkulu lapha, ngaphandle kwalokho abantu bayohlale bengaqondisi bese becabanga bethi: “UNkulunkulu njalo ufuna ukuhlala kimina. Kungani efuna ukuhlala kimi? Angifuni ukuba kube khona ohlala kimi, ngifuna ukuba yimi nje. Uthi uSathane uhlala kubantu, kodwa uNkulunkulu naye uhlala kubantu: Ingabe lezi zinto azifani? Angifuni ukuvumela noma ubani ukuthi ahlale kimi. Ngiyimi.” Yini umehluko lapha? Thatha umzuzu ukukucabanga lokhu. (Ngicabanga ukuthi uNkulunkulu ufuna ukuzuza inhliziyo yomuntu futhi ahlale enhliziyweni yomuntu ukuze asindise umuntu, ukuphelelisa umuntu.) Lokho okushoyo inhloso yokuphatha kukaNkulunkulu umuntu —ukumphelelisa. Uyaqonda ukuthi ukuthi “hlala” kuchaza ukuthini lapha? (Kusho ukungavumeli uSathane ukuthi ahlale kumuntu. Uma uNkulunkulu ehlala kumuntu, ngakho uSathane akanayo indlela yokuhlala kumuntu.) Kuchaza ukuthi uNkulunkulu ungumhlali wokuqala; njengendlu engenalutho phakathi, lowo ongena kuqala uphenduka umbusi wendlu. Lowo ongena kamuva akakwazi ukuba umbusi wendlu, kodwa kunalokho uphenduka isisebenzi, noma kunalokho, akakwazi ukungena kwakona. Ingabe uchaza lokhu? (Yebo, ngichaza into efana nale.) Ingabe ukhona onombono ohlukile? (Ukuqonda kwami mayelana nokuthi “UNkulunkulu uhlala enhliziyweni yomuntu” ukuthi uNkulunkulu usiphatha okomndeni Wakhe uqobo, esinakekela futhi esithanda. USathane uhlala enhliziyweni yomuntu ukuze asikhinyabeze, asilimaze.) Lokhu ukuqonda kwakho ukuthi “UNkulunkulu uhlala kumuntu,” akunjalo? Ingabe kukhona okunye ukuqonda noma imibono ehlukile? (UNkulunkulu uhlala kumuntu esebenzisa izwi Lakhe, ethembeni lokuthi umuntu angemukela izwi likaNkulunkulu njengempilo yakhe, ukuze umuntu aphile ngokuhambisana nezwi likaNkulunkulu.) Lena incazelo yangempela ngemuva kokuthi “UNkulunkulu uhlala kumuntu,” akunjalo? Ingabe ikhona noma imiphi imibono ehlukile? (Umbono wami ukuthi uNkulunkulu ungukuhlanganiswa neqiniso ngakho uNkulunkulu ufuna ukusinika iqiniso liphelele, futhi ngenxa yokuthi sithola leli qiniso futhi silethwa ngaphansi kokunakekela nokuvikela Kwakhe, singakwazi ngaleyo ndlela ukugwema ukuhlangabezana namaqhinga anobuqili kaSathane nokulinyazwa nguye. Uma sikhuluma ngokoqobo, uNkulunkulu ufuna ukuzuza inhliziyo yomuntu ukuze umuntu aphile impilo ejwayelekile kulo mhlaba futhi athole izibusiso zikaNkulunkulu.) Kodwa awukayithinti incazelo yangempela yokuthi “uNkulunkulu uhlala enhliziyweni yomuntu.” (Umuntu wenziwa uNkulunkulu ekuqaleni, ngakho umuntu kufanele Amdumise futhi abuyele Kuye. Umuntu ungokaNkulunkulu.) Ngiyanibuza, ukuthi ingabe ukuthi “UNkulunkulu uhlala kumuntu” yisisho esingasho lutho? Ingabe ukuhlala kukaNkulunkulu kumuntu kuchaza ukuthi uphila ezinhliziyweni zenu futhi ungamela wonke amazwi enu nokwenza kwenu? Uma ekutshela ukuthi hlala, ungalokotha ungemi? Uma ekutshela ukuthi hamba uye empumalanga ungalokotha ungayi entshonalanga? Ingabe ukuthi kuhlalwe kuwe kuchaza into efana nale? (Cha.) Ngakho kuyini? (Kuchaza ukuthi umuntu akuphile lokho uNkulunkulu anakho nayikho.) Kuyo yonke le minyaka eminingi uNkulunkulu asephathe umuntu emsebenzini Wakhe kumuntu kuze kube manje kulesi sigaba sokugcina, imuphi umphumela ohloswe kumuntu ngawo wonke amazwi uNkulunkulu awakhulumile? Ingabe kuzoba ukuthi umuntu aphile lokho uNkulunkulu anakho nayikho? Uma sibuka incazelo eqondile yokuthi “uNkulunkulu uhlala enhliziyweni yomuntu,” kungathi uNkulunkulu uthatha inhliziyo yomuntu futhi ahlale kuyona, aphile kuyona futhi akabe esaphinde aphume. Uphila ngaphakathi kuyona futhi aphenduke umbusi wenhliziyo yomuntu, ukubusa nokuhlela inhliziyo yomuntu ngomathanda, ukuze umuntu aye noma kuphi lapho uNkulunkulu emtshela ukuthi makaye. Kuleli zinga lencazelo, kungathi wonke umuntu usephenduke uNkulunkulu, unobuyena bukaNkulunkulu, unesimo sikaNkulunkulu. Ngakho esimweni esinjalo, ingabe umuntu angenza naye izenzo nokwenza kukaNkulunkulu? Ingabe “ukuhlala” kungachazwa ngale ndlela? (Cha.) Ngakho, kuyini? (Abantu uNkulunkulu abafunayo abazona izithombe ezidlaliswayo, banemicabango futhi izinhliziyo zabo ziyaphila. Ngakho-ke, ukuhlala kukaNkulunkulu kumuntu kusethembeni lokuthi umuntu angaba nemicabango futhi ezwe ukuthokoza nosizi lukaNkulunkulu; umuntu noNkulunkulu bayasebenzisana.) Nginibuza lokhu: Ingabe wonke amazwi neqiniso uNkulunkulu alinika umuntu yisambulo sengqikithi kaNkulunkulu nalokho anakho nayikho? (Yebo.) Lokhu kunesiqinisekiso. Kodwa ingabe wonke amazwi uNkulunkulu awanika umuntu akaNkulunkulu uqobo Lwakhe ukuba awenze, akaNkulunkulu ukuba abe nawo? Thatha umzuzu ukucabanga ngakho. Uma uNkulunkulu ahlulela umuntu, ukwenza lokhu ngenxa yani? Ingabe avelephi la mazwi? Yini equkethwe yila mazwi uNkulunkulu awakhulumayo lapho ehlulela umuntu? Ingabe asuselwa kuphi? Ingabe asuselwa esimweni somuntu esonakele? (Yebo.) Ngakho ingabe umphumela ofezwa ukwahlulelwa komuntu nguNkulunkulu ususelwa engqikithini kaNkulunkulu? (Yebo.) Ngakho ingabe ukuhlala kukaNkulunkulu kumuntu kuyisisho esingasho lutho? Ngokuqinisekile, akunjalo. Ngakho kungani uNkulunkulu esho la mazwi? Ingabe yini inhloso Yakhe ngokusho la mazwi? Ingabe ufuna ukusebenzisa la mazwi empilweni yomuntu? (Yebo.) UNkulunkulu ufuna ukusebenzisa lonke leli qiniso alikhulumile empilweni yomuntu. Uma umuntu ethatha lonke leli qiniso kanye nezwi likaNkulunkulu aphinde aliguqulele empilweni yakhe, angakwazi umuntu ukulalela uNkulunkulu ngaleso sikhathi? Ingabe umuntu angamesaba uNkulunkulu lapho? Ingabe umuntu angabalekela ububi lapho? Uma umuntu esefike kuleli qophelo, angakwazi lapho ukulalela ubukhosi nokuhlela kukaNkulunkulu? Ingabe umuntu usesimweni sokuthobela igunya likaNkulunkulu? Lapho abantu abanjengoJobe noPetru befika emphelandaba, lapho impilo yabo ingathathwa ngokuthi seyivuthiwe, lapho sebenokuqonda kwangempela ngoNkulunkulu—uSathane usengabadukisa? USathane usengahlala kubo? USathane usengaphatha ngenkani? (Cha.) Ngakho hlobo luni lomuntu lolu? Ingabe umuntu angazuzwa ngokuphelele uNkulunkulu? (Yebo.) Kuleli zinga lomqondo, ingabe nilubona kanjani lolu hlobo lomuntu osezuzwe ngokuphelele uNkulunkulu? KuNkulunkulu, kulezi zimo, uvele esehlala enhliziyweni yalo muntu. Kodwa lo muntu uzizwa kanjani? Ingabe izwi likaNkulunkulu, igunya likaNkulunkulu kanye nendlela kaNkulunkulu kuphenduka impilo kumuntu, bese le mpilo ithatha yonke ingqikithi yomuntu futhi yenze ukuthi lokho akuphilayo nengqikithi yakhe kwanele ukwenelisa uNkulunkulu? KuNkulunkulu, ingabe inhliziyo yesintu ngalowo mzuzwana isihlala Yena? (Yebo.) Ingabe niliqonda kanjani leli zinga lomqondo manje? Ingabe uMoya kaNkulunkulu ohlala kuwe? (Cha.) Ngakho-ke yini ngempela ehlala kuwe? (Izwi likaNkulunkulu.) Yindlela kaNkulunkulu nezwi likaNkulunkulu. Yiqiniso eselibe ukuphila kwakho, nezwi likaNkulunkulu elibe yimpilo yakho. Ngalesi sikhathi, umuntu unempilo evela kuNkulunkulu, kodwa ngeke sithi le mpilo impilo kaNkulunkulu. Ngamanye amazwi, asikwazi ukuthi impilo umuntu okufanele ayithole ezwini likaNkulunkulu yimpilo kaNkulunkulu. Ngakho akukhathaleki ukuthi umuntu umlandela isikhathi eside kangakanani uNkulunkulu, akukhathaleki ukuthi maningi kangakanani amazwi umuntu awathola kuNkulunkulu, umuntu akasoze aba uNkulunkulu. Ingabe lokhu kulungile? (Yebo.) Ngisho noma ngelinye ilanga uNkulunkulu angathi, “Sengihlala enhliziyweni yakho, usunempilo Yami,” ungabe usuzizwa ukuthi unguNkulunkulu? (Cha.) Ingabe ungaphenduka ube yini? Ngeke yini ube nokulalela uNkulunkulu ngokuphelele? Ngeke yini umzimba nenhliziyo yakho kugcwaliswe yimpilo uNkulunkulu akunike yona? Lokhu ukubonakaliswa okujwayeleke kakhulu lapho uNkulunkulu ehlala enhliziyweni yomuntu. Lokhu kuyiqiniso. Ngakho uma ukubuka ngakulesi sibonakaliso, umuntu angakwazi ukuba uNkulunkulu? (Cha.) Uma umuntu esetholile lonke izwi likaNkulunkulu, uma umuntu esekwazi ukwesaba uNkulunkulu nokubalekela okubi, umuntu angakwazi ukuthi abese ethatha ubunjalo bukaNkulunkulu? Umuntu angakwazi ukuba nobuqu bukaNkulunkulu? (Cha.) Akukhathaleki ukuthi kwenzekani, umuntu uselokhu engumuntu, ekugcineni. Uyisidalwa; uma usuthole izwi likaNkulunkulu kuNkulunkulu futhi wathola indlela kaNkulunkulu, uba nempilo kuphela evela ezwini likaNkulunkulu futhi awusoze waba uNkulunkulu.
Uma sibuyela esihlokweni sethu okwamanje, nginibuze umbuzo—u-Abrahama wabe engcwele noma cha? (Cha) Akanjalo, futhi uyakuqonda lokhu manje, angithi? Ingabe uJobe ungcwele? (Cha.) Kulobu bungcwele kukhona ingqikithi kaNkulunkulu. Umuntu akanayo ingqikithi kaNkulunkulu noma isimo sikaNkulunkulu. Ngisho noma umuntu esezwe lonke izwi likaNkulunkulu futhi waba nengqikithi yezwi likaNkulunkulu, umuntu akasoze kwathiwa ungcwele; umuntu ngumuntu. Niyaqonda, akunjalo? Ngakho nisiqonda kanjani lesi sisho esithi “UNkulunkulu uhlala enhliziyweni yomuntu” manje? (Amazwi kaNkulunkulu, indlela kaNkulunkulu kanye neqiniso Lakhe okuba impilo yomuntu.) Seniwazi ngekhanda la magama. Ngethemba ukuthi manje senizoba nokuqonda okujulile kakhudlwana. Abanye abantu bangathi, “Ngakho kungani uthi izithunywa zikaNkulunkulu kanye nezingelosi azingcwele?” Ingabe nicabangani ngalo mbuzo? Mhlawumbe anikaze niwucabange ngaphambilini. Ngizosebenzisa isibonelo esilula: Uma uvula irobhothi, liyakwazi ukudansa nokukhuluma, futhi uyaqonda lokho elikushoyo, kodwa ungalibiza ngokuthi, liyathandeka? Ungasho ukuthi liyakhwishiza? Ungakusho, kodwa irobhothi ngeke liqonde ngoba alinayo impilo. Uma ucisha umthombo wamandla alo, liyakwazi ukunyakanyakaza? Uma leli robhoti livulwa ukuba lisebenze, ungabona ukuthi liyakhwishiza futhi lihle. Uyalihlola, noma ukuhlola okunohlonze noma ukuhlola okukha phezulu, kodwa akukhathaleki ukuthi yikuphi amehlo akho ayalibona linyakaza. Kodwa uma ucisha amandla alo, uyabona noma uhlobo oluthile lwesimilo kulo? Ingabe uyalibona ukuthi linengqikithi ethile? Ingabe uyaqonda incazelo yalokho engikushoyo? (Yebo.) Okuwukuthi, nakuba leli robhothi linganyakaza futhi lime, angeke ulichaze ngokuthi linengqikithi ethile. Ingabe akulona iqiniso leli? Ngeke sisaxoxa ngalokhu. Kwanele ukuthi nibe nokuqonda okwamukelekile ngencazelo. Asiphethe ingxoxo yethu lapha. Nisale kahle!
Disemba, 17, 2013
Imibhalo yaphansi:
a.“Amazwi okuloya endilinga yegolide” kuchaza inoveli enedumela yesiShayina “Uhambo oluya eNtshonalanga,” lapho indela uXuanzang usebenzisa amazwi okuloya ukuthiba iNkosi yeziNkawu ngokusebenzisa indilinga yegolide ayifaka ekhanda leNkosi yeziNkawu bese liyinsinya ikhanda ngomlingo, okwakudala ubuhlungu bekhanda obungabekezeleleki. Kwagcina sekuyisingathekiso sokubopha abantu.


c: text/html

text:
Johannesburg - Izikole ziyizindawo zokufundela, hhayi okunye.
Kodwa othisha ababili besikole samabanga aphezulu eKaalfontein eduzane naseTembisa, eKurhuleni, bakhethe ukwenza okuphambene.
Labo thisha kusolwa ukuthi babanjwe oqotsheni bezitika ngocansi egumbini okulala kulo abasuke begula (sick room).
Manje abanye othisha bayakhononda ukuthi lokhu kuye kwaba nomthelela omubi kothisha nabafundi.
OLUNYE UDABA:Kubikwa ukuthi kunotokoloshe abazitika ngocansi nothisha
Omunye wothisha abakhathazekile esikoleni iKaalfontein Secondary uthi abantu abaningi bebazi ngodaba lwalabo thisha bobabili kodwa bethula ngoba omunye wabo unguthisha osezingeni eliphezulu esikoleni.
"Babanjwe ngunogada bezitika ngocansi e-sick room sekuphume isikole," kusho lo thisha.
"Leliya gumbi ngalabafundi abasuke begula esikoleni, akusilo elokwenza ucansi.
"Kufanele bahambe beyolwenza kwenye indawo."
Kusolwa ukuthi labo thisha babonwe ngomunye wabafundi benza ucansi.
"Awucabange ukuthi ingane injani lapho ehlezi khona," kusho lo thisha etshela iDaily Sun.
"Umfundi ubone othisha ababili benza ucansi.
"Asikwazi ukuvumela lokhu ukuthi kuqhubeke."
Okhulumela uMnyango wezeMfundo eGauteng uSteve Mabona, uthe bakhathazekile ngalezi zinsolo.
Uthe kuzothunyelwa iziphathimandla ziyophenya lolu daba esikoleni.
"Lezi izinsolo zibucayi kanti uma kutholakala ukuthi ziliqiniso, umnyango angeke uze ubemanqika ngokuthatha izinyathelo ezifanelekile.
"Sicela bonke othisha bakhohlwe yinoma wuluphi uhlobo lokungaziphathi ngendlela bagxile ekufundiseni," kusho uMabona.

robotstxt: allowed

filter: keep


text:
Harare – UMengameli omusha waseZimbabwe u-Emmerson Mnangagwa unikeze
iziboshwa ezingu-3 000 ushwele, okubalwa kakhulu kuzo ezesifazane,
ngoLwesithathu.
Izoboshwa zagcina ukukhishwa ngoshwele ngoMeyi 2016
yilowo owabe engumengameli uRobert Mugabe ngesikhathi amajele ayehluleka
wukuhlinzeka iziboshwa ngemali yokudla ephuma kuhulumeni.
Isaziso sikahulumeni asizange sisikhiphe isizathu
sokuthi kungani lezi ziboshwa zidedelwe ngoshwele.
UMnangagwa ukhipha iziboshwa nje sekusele izinyanga
ezimbalwa kuyiwe okhethweni.
OLUNYE UDABA: Kukhululwe iziboshwa zacelwa ukuba zihlukane nobugebengu
IZimbabwe Prisons and Correctional Services (ZPCS)
ithe lo shwele uzokwehlisa ukugcwala ngokweqile okukhona emajele aseZimbabwe
amumatha iziboshwa ezibalelwa ko-20 000 endaweni ka-17 000.
Lo shwele uvuna kakhulu iziboshwa zesifazane,
ngaphandle kwalezo ezagixabezwa ngesigwebo sentambo noma udilikajele, intsha kanye
nabantu abathola izigwebo ezingaphansi kwezinyanga ezingu-36.
Ngeke zidedelwe futhi lezo ziboshwa ezake zathola
ushwele ngaphambilini kepha zaphinde zaboshwa futhi, kanjalo nalezo ezalahlwa
amacala obushokobezi, ukudlwengula, ukubulala nokuphanga kuhlonyiwe.


text:
Cape Town - IPlatinum Stars isikuqinisekisile ukuthi ifuna uCavin Johnson aqeqeshe leli qembu emidlalweni emibili elandelayo yeCAF Confederations Cup, phezu kokuthi ngaphambilini ithe inkontileka yakhe angeke ize ivuselelwe.
UJohnson watshelwa ngaphambilini kuleli sonto ukuthi awusadingeki umsebenzi wakhe kwiDikwena kule sizini, futhi angeke aze avuselelelwe inkontileka yakhe.
OLUNYE UDABA:UBenni McCarthy uzothulwa njengomqeqeshi weqembu lePSL
Kusabalale imibiko yokuthi lo mqeqeshi oneminyaka engu-57 ubudala ukhonjwe indlela afika ngayo, kodwa-ke, iStars isidalule ukuthi akunjalo futhi ngokusempeleni unesivumelweno kuze kube ukuphela kukaJuni.
Le kilabhu izotholana phezulu neCS Sfaxien yaseTunisia enkundleni yezemidlalo iRoyal Bafokeng Sports Palace ngoLwesithathu, ngomhlaka-21 kuJuni, ngemuva kwalokho bese idlala ngaphandle eMouloudia Alger, e-Algeria, ngomhlaka-30 kuJuni.
Ngenxa yalokhu, iChief Executive Officer yeStars, uSenzo Mazingiza, ufuna uCavin kube uyena othatha izintambo kule midlalo.
Utshele iSowetan wathi “Kumele sikubeke kucace ukuthi uCavin akaxoshwanga, inkontileka yakhe engazange ivuselelwe.”


text:
Harare - Lowo owaxoshwa njengeSekela likaMengameli eZimbabwe u-Emmerson Mnangagwa, ukuxoshwa kwakhe ngesonto eledlule kwaholela ekutheni umbutho wezempi ushaqe uMbuso, usebuyele kuleliya lizwe, kutshelwa i-AFP ngoLwesihlanu.
"Yebo, usebuyile," kusho isikhulu, esinqabile ukudalulwa igama, sinezezela ngokuthi uMnangagwa, okunguyena othwelwe ngeqoma ekungeneni ezicathulweni zikaMengameli Robert Mugabe, ubuyele ezweni ngoLwesine ngemuva kwesikhathi esingangesonto ephesheya.
Ngesikhathi kuqhubeka izingxoxo ngoLwesine, uMugabe unqabile ukwesula esikhundleni, njengoba imithombo engaphakathi eveza ukuthi lo mholi ongumakadebona uzama "ukuchitha isikhathi".
OLUNYE UDABA: Obeyisekela likaMugabe 'uzohola uhulumeni wesikhashana' - Umbiko
Lezi zingxoxo ebezibanjelwe eHarare ziza ngemuva kokuthi amasosha eshaqe uMbuso, azungeza umuzi kaMugabe ukuqinisekisa ukuthi yena nomndeni wakhe abaphumi, avala nemigwaqo emikhulu ezweni.
UMugabe waphatha leli lizwe kusukela ngo-1980 lithola uzimelegeqe.
Izikhulu zombutho wezempi zikhiphe isitatimende ngoLwesihlanu zithi sezibophe "izigebengu" kuhulumeni kaMugabe ngemuva kokuthatha amandla okulawula izwe.
Imibiko yangoLwesine iveza ukuthi uMnangagwa ubelokhu ehlela ukwenza ushintsho kuhulumeni kanti futhi uhulumeni omusha uzohlanganisa namaqembu aphikisayo.
"UMnangagwa kulindeleke ahlanganise uhulumeni omusha ozobusa iminyaka emihlanu, ngemuva kwalokho izwe liye okhethweni,” kubika iFinancial Gazzette, ecaphune umthombo wayo osondelene nalolu daba.
Kuthiwa ngokohlelo lwamasosha, uMnangagwa uyalelwe ukuba asebenzele ukubuyisa ukusebenza komthetho nokukhulisa noma ukuzinzisa umnotho.


text:
Durban –
IDemocratic Alliance isithathe isinqumo sokumisa umholi wayo uHelen Zille
kulandela ukuthi enqabile ukuxolisa ngokubhala kwakhe kuTwitter encoma uhulumeni wengcindezelo.
Lesi sinqumo
simenyezelwe nguMmusi Maimane ngoMgqibelo.
Ngaphambilini
uMaimane waveza ukuthi uZille wephula umgomo weqembu omayelana nezinkundla
zokuxhumana.
OLUNYE
UDABA: UHelen
Zille yinkunzimalanga yomcwasi – ANC
“Sekudluliselwe
ekomitini lokuqondiswa kwezigwegwe. Ngiphumele obala njengowaseNingizimu Afrika
ngakugxeka. Amagama awashilo awavikeleki.”
Uthi umuntu ophula umgomo weqembu ngezinkundla zokuxhumana
angahlawuliswa, noma alahlekelwe ubulungu.
UZille wabhala kuTwitter wathi: “Ngingena ebhanoyini manje futhi
angeke ngingene ku-Wi-Fi ukuze ngizonqamula labo abacabanga ukuthi yonke into
eyashiywa uhulumeni wengcindezelo yayiyimbi.
“Kulabo abacabanga ukuthi okwashiywa uhulumeni wengcindezelo
kwakukubi kuphela, cabanga ngezobulungiswa zethu ezizimele, ingqalasizinda
yezokuthutha, amanzi asemapayipini nokunye,” ubhale kanje.
Kuzokhumbuleka ukuthi ekupheleni kuka-Okthoba kunyaka ka-2015,
kwamiswa ubulungu belungu le-DA, uDianne Kohler Barnard, ngemuva kokuthi
abelane kuFacebook ngombhalo wentatheli uPaul Kirk.
UMaimane
uthe sekuphele isikhathi eside ezama ukulungisa lolu daba, kwase kuphunywa
nesinqumo sokumisa uZille.


text:
Umnikelo kaDesmond Tutu Wokuqeda Ubandlululo
Wahlonishwa ngemizamo yakhe
Launch of the committee for the defence of democracy, 7th March 1988. Left to right - Frank van de Horst (SACOS), Allan Boesak, Desmond Tutu, Prof. Jakes Gerwel (Rector UWC).
Ngo-1984 uTutu wathola umklomelo weNobel for Peace, waba yilowo wesilisa waseNingizimu Afrika ukwenza kanjalo. Wayehlonishwa ngemizamo yakhe yokuqeda ukubusa okucindezelayo eNingizimu Afrika. Wenza isitatimende somphakathi esinikeza umklomelo wakhe kubantu "abancane" eNingizimu Afrika futhi wabelana ngemali yakhe nomndeni wakhe, abasebenzi baseMkhandlu Wesonto waseNingizimu Afrika kanye nesibonelelo sokubhadela abantu baseNingizimu Afrika ekuthunjweni.
Umphakathi waseNingizimu Afrika ube nomsindo ohlangene lapho ethola umklomelo, abanye begubha abanye ngesikhathi begxeka. Uhulumeni ngokwabo wahlala ethule ngomcimbi. Wabe esekhethwa esikhundleni sokuba nguMbhishobhi waseGoli futhi washiya isikhundla sokuba nguMphathiswa we-United Democratic Front.
Waqhubeka nomsebenzi wakhe ekusakazeni izwi okwakwenzeka eNingizimu Afrika, ukunikeza izixazululo endleleni. E-USA yena noDkt. Allan Boesak bahlangana noSeninkulu u-Edward Kennedy, bememela ukuba bavakashele iNingizimu Afrika babuyele eMkhandlwini wezokuPhepha weZizwe Ezihlangene kanye neCongressal Black Caucus, iNdunankulu yamaBameli kanye neSenate. Uqhubeke ekhuthaza abaholi bezwe ukuba bacindezele uhulumeni waseNingizimu Afrika ngezigwegwe zomnotho.
Ukuzinikela Ekungabikho Nodlame
UTutu wafakazela egameni elitokisini elithunjiwe leqembu eliphikisana nobandlululo, uMkhonto we Sizwe ngo-1984. Waqhubeka wathi uzinikezele ekungabikho kobuvikeli kodwa angaqonda ukuthi kungani abamnyama baseAfrika ngaphansi kokucindezelwa beyosebenzisa ukusebenzisa ubudlova emzabalazweni wabo wenkululeko. Wabiza uhulumeni omhlophe ngobuzenzisi bawo ngokudumisa amaqembu ekululeko ahlomile eYurophu ngenkathi elahla izinhlobo ezifanayo zeqembu eNingizimu Afrika.
Udlame kuleli lizwe laqhubeka landa futhi uTutu wabuzwa ukuba akhulume emingcwabeni eminingi. Phakathi nezintshumayelo zakhe, waqhubeka eshumayela isigijimi sokungabi nabuthakathaka futhi wagxekwa ngabanye ngokwenza kanjalo owamemezela ukuthi ukuthobeka kwakhe kwakuyisivimbela ekukhululweni. I-African National Congress (i-ANC) icela izakhamuzi ukuthi zenze izwe lingabonakali, abatshalizimali bezinye izizwe bavusa ukutshalwa kwezimali kwabo futhi ngo-1985 uPW Botha umemezele isimo sokuphuthuma eNingizimu Afrika.
Ngezingxabano, uTutu wahlala enzima emsebenzini. Uhole imibhikisho, wasekela iNational Initiative for Reconciliation ukubiza isimangalo esifundazweni ukuze ahlanganyele ngosuku lokuthandaza futhi uhlongoze isiteleka ngokumelene nobandlululo. Ukhulume eNhlanganweni Yezizwe Ezihlangene eNew York futhi wahlangana noNdunankulu waseBrithani uMargaret Thatcher ukuba aqhubekisele phambili ukugwetshwa kwezomnotho eNingizimu Afrika.
Ukugqugquzela Imfundo Nezinqumo
Archbishop Desmond Tutu in his Cape Town office 13/11/2001.
Ngo-1985 kwakhiwa isikhwama se-Bishop Tutu Scholarship. Inhloso yalo kwakuwukuhlinzekela izifundiso kubantu baseNingizimu Afrika ekuthunjweni. UTutu wema ngokuqinile ngokubaluleka kwemfundo. Emhlanganweni owawuhlelwe yiKomidi leCrisis Parents Crisis Committee, waxwayisa ngezingozi zesizukulwane esingakafundi esingazange sibe namakhono adingekayo ukuze athathe isikhundla esibekiwe ekubambeni ubandlululo eNingizimu Afrika.
Ngo-1986 uTutu wavakashela e-United States futhi ukuba akhuthaze izigwegwe. Wabuye wavakashela eJapane, eChina naseJamica ngesizathu esifanayo. Kamuva ngalolo nyaka wakhethwa uMbhishobhi Omkhulu waseKapa ngaphambi kokuba abe ngumengameli we-All Africa Conference of Churches.
Ukuxazulula ingxabano
UTutu, kanye nabanye abaholi besonto, waba umlamuleli wezingxabano phakathi kwabaphikisi namaphoyisa. Bahlukanisa ukuhlukunyezwa e-Alexandra Township ngo-1986 nasemngcwabeni ka-Ashley Kriel ngo-1987 phakathi kwezinye izigameko. Lapho uhulumeni evimbela izinhlangano ezingu-17 ngo-1988, bahlela umashi wombhikisho, owawuvinjelwe. Ephendula, bamisa iKomiti Yezokuvikelwa Kwentando yeningi futhi lapho iminyango yabo ivinjelwe bayifaka esikhundleni senkonzo eSt George's Cathedral.
UTutu wathatha umlandu we-Sharpeville Six ngo-1988. Leli qembu lagwetshwa ukufa kanti uTutu, ophikisana nesijeziso esikhulu, waphoqeleka uPW Botha ukuba alondoloze ukuphila kwabo. Uhlangane noBotha yena nalabo ababili abahlukunyezwa ngaphambi kweTutu baphumelela. Imisho ye-Sharpeville Six ishintshiwe. Ephendula ukungahloniphi kukaTutu, uhulumeni wakhetha umkhankaso, wasakaza ama-anti-Tutu amaflaya nezinsimbi, akhokhela ababhikishi ngisho nokuhlukumeza umkakhe.
Translated by Nsika Khoza


text:
Johannebsurg - Indoda eneminyaka engu-70 ubudala yaseHammanskraal engusomatekisi iboshelwe izinsolo zokudubula ibulale umzukulu amahlandla angu-11.
UPitro Maluleke onamatekisi angu-8 usolwa ngokudubula abulale osebenza emabhanoyini uTisa Maluleke, 25, emzini oseNew Eersterus eHammanskraal, enyakatho nePitoli ngempelasonto.
OLUNYE UDABA: Umkhulu uboshelwe izinsolo zokudlwengula
Okhulumela amaphoyisa uConstable Herman Moremi uthe: "Kusolwa ukuthi usmolwa ubenengxabano nomzukulu. Le ndoda yacasuka yaya ekamelweni yabuya nesibhamu. Yadubula ibhekise kwisisulu amahlandla amaningi. Ngesikhathi amaphoyisa efika endaweni yesigameko afice isisulu sidindilize phansi ekhishini kunamagobolondwe ezinhlamvu phansi."
UMoremi uthe kuvulwe icala lokubulala kanti uMaluleke uvele enNkantolo yeMantshi yaseMoretele ngoMsombuluko kanti ugcinwe esitokisini, kubika iSowetanLive.
- “Like” ikhasi lethu kuFacebook ukuze uthole izindaba ngolimi lwakho
- Landela IzindabaNews24 kuTwitter


text:
Harare - Kubikwa ukuthi unqatshelwe ibheyili owesifazane waseBorrowdale ngokugwaza umyeni wakhe ongenamali ngemuva kokuba ehluleke ukumnika imali.
UTinomutenda Moyo, 30, waseArt Farm Borrodale eHarare uvele ngaphambi kweNkntolo yesiFunda yaseHarare ngezinsolo zokuzama ukubulala.
UMoyo ugcinwe esitokisini kanti uyalelwe ukuba afake isicelo sebheyili eNkntolo eNkulu.
OLUNYE UDABA: Kuboshwe ummeli mbumbulu ngemuva kweminyaka eyishumi esebenza
Isisulu nguTinei Mupendeke, 31, obehlala nomsolwa.
Isigameko senzeka ngomhlaka-1 Mashi ngesikhathi uMupendeke ebuya emsebenzini wafica umkakhe ehlezi ekamelweni ebukela umabonakude.
Umoyo wakhiya iminyango wafuna imali ngodli kumyeni wakhe ethi ufuna ukuyofesa.
Inkantolo ilalele ukuthi uMupendeke watshela umkakhe akanayo imali kodwa uzoyiboleka kusasa emsebenzini.
Yize kunjalo lokhu akwehlanga kahle kuMoyo owavele watshela umyeni wakhe ukuthi akaphume ayoyifuna manje imali. Kusolwa ukuthi kube sekuqubuka ingxabano njengoba uMoyo ephinde wavimba uMupendeke ukuba aphume.
UMoyo wathatha ummese phansi komcabelo wagwaza umyeni wakhe emqaleni, kubika iMyZimbabwe.
- “Like” ikhasi lethu kuFacebook ukuze uthole izindaba ngolimi lwakho
- Landela IzindabaNews24 kuTwitter


text:
Durban – Usomabhizinisi odumile nongumnini wemuziyemu
ushonele esibhedlela ngemuva kokudutshulwa isisebenzi, kubika iDaily News.
UMalcolm Anderson, 70, waseRichmond ubulawe isisebenzi sakhe
esiwumngani “uVossie” Vorster, ojike
wazibulala yena.
OLUNYE UDABA:Zimkhalele osolwa ngokudubula umphathi bexabana
UVorster, naye owayeneminyaka yo-70 ushonele khona lapho
endaweni yesigameko kanti u-Anderson uphuthunyiswe esibhedlela sase-Pietermaritzburg.
Okhulumela amaphoyisa uMajor Thulani Zwane ukuqinisekisile
lokhu. Omunye wabasebenzi ongafunanga ukuvezwa uthe uVorster ushiye incwadi
ekhuluma ngobudlelwano babo obungebuhle.


text:
Cape Town - ICongress of the People (COPE) ithi ngeke imlalele uMengameli Jacob Zuma ePhalamende ngoLwesibili.
ICongress of the People ithi ngeke isithathe kancane isenzo sikaZuma sokwephula izifungo zakhe.
I-Cope ithi uMengameli wakhuzwa yiNkantolo yoMthethosisekelo ngokungawuhloniphio uMthethosisekelo.
Funda nalolu daba: Kuqulwa elamalungu eNFP asolwa ngokubulala
Ithi kwakumele kwenziwe okuthile ngesenzo sikaZuma kodwa namanje akukho okusenziwe.
Leli qembu liphinde lathi nePhalamende imbala lenzele phansi izwe ngokungamathatheli izinyathelo uMenganeli, kubika iSowetanlive.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).


text:
Isikweletu semali esingu-5 sinenkampani noma umphakathi, izwakala okuningi. Kodwa lesi samba esiyisibonelo asihlinzeki ngolwazi mayelana nesikweletu senkampani, umasipala noma umbuso. Kunalokho, umuntu udinga izinga lesikweletu, naye Ukuzilungiselela, Kodwa-ke, izinga lesikweletu aligcini nje kuphela ngamakhokheni aphelele, kodwa ezinye izibalo zomnotho nazo zidlala indima lapha. Lokhu kufaka phakathi, isibonelo, imali engenayo, noma ngaphezulu, inzuzo eyenziwa. Lesi sigaba sinqunyiwe kusukela, ngemuva kokudonswa kwazo zonke izindleko, ukulingana futhi ingasetshenziswa futhi ukukhokha izikweletu. Ngokwezimali, isilinganiso senkokhelo sinqunywa isilinganiso phakathi kwezikweletu nokulingana.
Umehluko ngezinga lesikweletu
Ngaphandle kwezinga elijwayelekile lesikweletu, kunesinye isici. Lokhu kuhlanganisa, isibonelo, isilinganiso sesikweletu esinamandla. Ukubalwa kwesikweletu akusekelwe ekulinganisweni, kodwa ngokugeleza kwemali. Yiqiniso, lo mbuzo uvela, kungani kufanele umuntu anqume izinga lezikweletu kwenkampani, umasipala noma uhulumeni? Lokhu ikakhulukazi ngenxa yokuxhasa imali. Ngokuvamile kuyadingeka ukukhokhela izikweletu ezivela ebhange kanye nezinkampani zokuxhasa. Yiqiniso, bafuna ukubeka ingozi yokulahlekelwa ngesikweletu ngendlela ephansi kakhulu. Noma kunjalo, izitatimende zezezimali noma okunye okunjalo ngokuvamile kunikeza ulwazi oluncane mayelana nesimo sangempela semali. Kungenxa yokuthi ngokuvamile kuvamile ukulinganisa kuphela kuphela futhi ukubuka konke okushoyo akusho. Ngokuhlinzeka ngolwazi ngesilinganiso sezikweletu, amabhange angakwazi ukuhlola ukuthi ingabe imali ebolekiwe kanye nokukhokha okukhokhayo kanye nezindleko zenzalo nazo ziyasebenza. ukuphakama kwezinga lesikweletu, imali engenasiphala yenkampani noma umasipala. Ngakho-ke, ngokukhuphuka futhi ukwehla kwezimali kuyancipha, lapho kungabangela ukuthi leyo malimboleko engasekho noma engeke ifinyelele ekuphakameni okufunayo. Futhi ngisho noma amabhange asaqhubeka ebolekisa, angase abe nezithakazelo eziphezulu noma adinga ukubambisana. Yini engakugcina ibe yindulungu kaDeveli, ngoba lokhu kungaholela ekukhuphukeni okwezinga lesikweletu, okwenza kube nomthelela omubi ekusimeni kwezikweletu nakwezomnotho.
Kungaba nemiphumela emibi njengomkhawulo ongaphezulu
Noma kunjalo, izinga lokuboleka alikwazi ukunganakwa kwezinye izici. Uma, isibonelo, izivumelwano zezimali zisekhona kakade, umkhawulo ongaphezulu wezikweletu ungasethwa. Lokhu kuhlanganiswa ngesilinganiso sesikweletu-kuya-equity. Uma leli zinga lidlulile, lokhu kungaba nemiphumela emibi kakhulu. Uma kuyinto yenkontileka, kungukuphula isivumelwano. Ngokuvamile, ngemva kwesikhathi esifushane sokunciphisa isikweletu, izivumelwano zokuxhasa imali ziphelile. Lapha, ke, ilungelo elingavamile lokuqedwa, okuzoholela kuzo zonke izimangalo zemali ngenxa yokukhokha ngqo. Njengoba kungabonakala kulokhu, izinga lesikweletu alikwazi nje kuphela ukuhlinzeka ngolwazi oluningi kodwa futhi luyingxenye ebalulekile yesivumelwano. Ngakho-ke, izinkampani ziyakhathazeka ngokujwayelekile ukugcina izinga lesikweletu liphansi ngangokunokwenzeka.


text:
UJehova Uyababubisa Abanikela Ngehliziyo Evumako
UMDALI wethu usihloniphile tle ngokusinikela ilungelo lokuzikhethela. Yeke, woke umuntu onikela ngehliziyo evumako, nowenza koke angakwenza ekufezeni umnqophwakhe, nekucwengiseni ibizo lakhe, umnikela iimbusiso ezinengi. UJehova akafuni ukuthi umuntu amsebenzele ngokuzikhuja namkha ngokukatelelwa. Kunalokho, umthanda khulu umuntu omenzela izinto ngehliziyo emhlophe.
Ngokwesibonelo, ngesikhathi ama-Israyeli asemangweni weSinayi, uJehova wabanikela iinqophiso zokumakhela indawo abazomlotjhela kiyo. Wathi kibo: “Thathani phakathi kwenu umnikelo niwuse” kuJehova, “nanyana ngubani onehliziyo evumako, akalethe umnikelo” kuJehova. (Eks. 35:5) Omunye nomunye um-Israyeli bekanganikela ngalokho angakghona ukunikela ngakho—kungakhathaliseki bona khuyini namkha kungangani. Lokho-ke bekuzokubuthelelwa kusetjenziswe ekwakhiweni kwethaberinakeli lakaZimu. Umbuzo kukuthi ama-Israyeli agcina enzeni?
“Nangambala beza, omunye nomunye agugwa yihliziyo begodu nommoyakhe uvuma” baletha umnikelo ngaphandle kokukatelelwa. Amadoda nabafazi baletha umnikelo womsebenzi kaJehova ngokuzithandela. Baletha iinqobotjhelo, amacici, iindzilamunwana, igolide, isiliva, ikoporo, iwulu ehlaza kwesibhakabhaka, ebubende netlerebede, ilineli elimhlophe, iinkhumba zeembuzi nezamaramu ezifakwe umbala obovu, nezitjhukiweko zazeswa ngamafutha, iingodo zomuthi womtholo, amatje aligugu, amafutha nebhalsamu. Eqinisweni, “ipahla ebeyikhona besele yanele beyeqa kokudingeka ekwenzeni woke umsebenzi.”—Eks. 35:21-24, 27-29; 36:7.
UJehova bekangathatjiswa zizinto abanikele ngazo, kodwana bekathatjiswa kukuthi bebanikela ngehliziyo evumako. Banikela ngamandlabo nangesikhathi sabo ngokuzithandela. Ngokwesibonelo, iBhayibheli lithi: “Boke abafazi ebegade banekghono lokuphotha, baletha emnikelweni lokho abakuphothileko.” Neyiragako ithi: “Labo-ke bekubafazi abanekghono nebebagugwa ziinhliziyo kobana baphothe uboya beembuzi.” Ngaphezu kwalokho, uJehova wakhetha uBhetsaleli “wamzalisa ngesiphiwo esikhethekileko bona abe nekghono nokuhlakanipha, ilwazi nobuno kobana enze imitlamo yobukghwari.” Eqinisweni uZimu wanikela uBhetsaleli no-Oholiyaba amakghono wokwenza umsebenzakhe.—Eks. 35:25, 26, 30-35.
Ngesikhathi uJehova athi ama-Israyeli awanikele, bekanethemba lokobana woke umuntu ‘ogugwa yihliziywakhe’ uzowusekela umsebenzakhe. Ngemva kobana banikele, uJehova wababusisa ngeembusiso ezinengi abantwabo. Lokho bekutjengisa bona lokha uJehova nakabusisa abantu bakhe abaneenhliziyo ezivumako, uyaqiniseka ukuthi akunakghono namkha into etlhayelako engakhandela bona intandwakhe ingenzeki. (Rhu. 34:9) Njengombana nawe ukhonza uJehova nje, qiniseka bona uzokubusisa newunikela ngehliziyo evumako.


text:
Cape Town - Labo abathola isibonelelo sikahulumeni ngokusebenzisa ikhadi lakwaSouth Africa Social Security Agency (Sassa) emabhange, bazokhokha inhlawulo ka-R10 yama-bank charges kusukela ngomhlaka-1 Ephreli.
Lokhu kuvezwe yiSocial Security Agency ePhalamende ngoLwesithathu, nebinikezela ngokuzokwenzeka mayelana nokuholwa kwezibonelelo zikahulumeni kusukela ngo-Ephreli.
NgoLwesihlanu, iNkantolo yoMthethosisekelo yalulela iCash Paymaster Services isikhathi sokuba izibonelelo ziholelwe abantu ngokheshi.
Kepha iSassa ikhala ngokuthi ukukhipha enye inkontileka yokuholela abantu ngokheshi kungase kuyilahlekisele.
OLUNYE UDABA: Kuxwayiswa abanamakhadi akwa-SASSA ngoshintsho
Ithi isezingxoxweni noMnyango woMgcinimafa nowezokuThuthukiswa koMphakathi ukuthi kwehliswe ama-bank charges abantu abangu-5.4 million abahola izibonelelo besebenzisa amakhadi akwaSassa, kepha okwamanje bazowakhokha.
Le nhlawulo imayelana nokuqhubeka kokusebenzisa iGrindrod Bank ngaphandle kwenkontileka kuze kube iPosi likulungele ukuthatha izintambo.
Amalungu ePhalamende awazange azamukele kahle lezi zindaba.
USihlalo uZoleka Capa uthe: “Akumele abantu abathola izibonelelo zikahulumeni bathwale kanzima ngenxa yamaphutha ethu."


text:
EleZimbabwe liphawula uhlelo lwabesifazana abakumsebenzi wezokwethelelana lokungena kwezihambi elizweni olwe Women in Tourism National Executive Chapter lapho abesifazane abakhuthazwe ukuphatheka kuloluhlangothi ngokugcweleyo lona olwande abesilisa.
Abaqhubele abanqobileyo izicoco ngabalingisi kanye labalodumo endaweni ezitshiyeneyo abagoqela oDaniel Craig, Tina Fey, Whoopi Goldberg, Samuel L. Jackson, Michael B. Jordan, Pharell, Queen Latifah, Serena Williams, Helen Mirren, loTyler Perry.
Abakhokheli bamabandla aphikisayo abaqale ukukhulumisana loMongameli Emmerson Mnangagwa ngoZibandlela bahlangane labameli bakaMnangagwa ngoLwesihlanu babumba amakhomithi amane azadlala indima ezitshiyeneyo enkulumeni lezi.


text:
Johannesburg - Icala elibhekene namadoda amabili asolwa ngokuzama ukudayisa ikhanda lomuntu lizoqulwa kusasa (ngoLwesithathu).
Icala elibhekene no-Edward Raatjie, 51, noStanley Mohlake, 25, bekufanele liqale ukuqulwa izolo (ngoMsombuluko) kodwa iJaji leNkantolo eNkulu yaseLimpopo uMatsoro Semenye likuhlehlisile ukuqulwa kwalo ngoba ummeli kaRaatji ubengekho enkantolo.
La madoda womabili abanjwa maphakathi nedolobha ePolokwane, eLimpopo, ngonyaka odlule ezama ukudayisela usomabhizinisi ikhanda lomuntu.
OLUNYE UDABA: Zibakhalele ababanjwe bedayisa ngekhanda lomuntu eThekwini
Leli khanda elalidayisa ngelikaNthabiseng Mosomane, 17, waseMapela Village, ngaphandle kwaseMokopane.
Ngemuva kwalesi sigameko esihlasimulisa umzimba, isidumbu sikaMosomane satholwa sishile ngaphansi kwebhulohwe khona kulesi sigodi. Isisulu sasihlala budebuduze nalapho okwakuhlala khona abasolwa.
URaatji uthe isizathu sokungafiki kommeli wakhe enkantolo yingoba ubemelwe wummeli wamahhala, asemlaxazile ngoba manje ngoba efuna ukumelwa wummeli wakhe.
IJaji Semenye licele imininingwane yommeli wakhe omusha ukuze ezoqinisekisa ukuthi umsolwa uzomelwa nguye ngempela yini.
Umama kaMosomane, uPhylistus, 45, utshele iDaily Sun ukuthi: "Umndeni uzothola ukuthula uma abasolwa sebegixabezwe ngodilikajele. Indodakazi yami yabulawa ngesihluku, ngifuna babolele ejele."
- “Like” ikhasi lethu kuFacebook ukuze uthole izindaba ngolimi lwakho - Landela IzindabaNews24 kuTwitter


text:
Mississippi - Ishonile intombazane, 13, yaseMississippi ngemuva kokudutshulwa wumfowabo oneminyaka engu-9 ubudala kubangwa i-video game, kusho amaphoyisa.
Isigameko senzeke ngezithuba zabo-12:30 ngoMgqibelo ekhaya lalezi zingane enyakatho-mpumalanga neMississippi, kusho owamaphoyisa aseMonroe County, uCecil Cantrell.
Kubikwa ukuthi lo mfanyana udinwe wudadewabo obemncisha into yokudlala i-video game ngesikhathi eyicela.
OLUNYE UDABA:Umfana, 10, udubule udadewabo, 6, ethi uyadlala
Kuthiwa lo mfana ukwazile ukuthatha isibhamu eshalofini khona ekamelweni abebehlezi kulo, wadubula udadewabo.
Le ntombazane iphuthunyiswe esibhedlela e-Amory, eMonroe County, yabe isedluliselwa kwesinye isibhedlela sezingane iLe Bonheur ngendiza enophephela emhlane.
UCantrell akazange awudalule umndeni kodwa uthe amaphoyisa ayaphenya ukuze ezothola ukuthi ngabe lesi sigameko asenzekanga ngenxa yobudedengu babazali na.
- The Washington Post


text:
Ukwakha izixhumanisi bekulokhu kudlala indima ebalulekile ekuthuthukiseni injini yokusesha. Noma kunjalo, izindlela zokwakha izixhumanisi zishintshiwe unyaka ngamunye. Okukhulu kunazo zonke kuvele ngo-2013 lapho i-Google idala ukubuyekezwa kwayo kwePenguin. Lesi sibuyekezo senze wonke amaphuzu avele, ekhulisa inani lekhwalithi yezixhumanisi ezingenayo futhi ahlukanise zonke izixhumanisi ze-spammy.
Ezinsukwini zethu, ukwakha isixhumanisi kuyinkinga ephikisana kakhulu. Esinye isazi sithi ukubaluleka kwezixhumanisi zangaphandle kunqatshiwe ngenkathi abanye bephikisana nokuthi ukubaluleka kwayo kuqhubeke ngokuqhubekayo eminyakeni - benefits of cat6 cable. Lezi zingxabano zibangelwa ukuxhunyaniswa kwezixhumanisi zogaxekile, kanye nezibuyekezo eziqhubekayo ze-Google ezishintsha izinto eziza kuqala kule ndawo.
Noma kunjalo, kungakhathaliseki ukuthi uke wazizwa mayelana nokwakhiwa kwesixhumanisi, kusengathinta ngokuqondile isiteji sakho sewebhusayithi. Ayikho iwebhusayithi engakwazi ukubeka phezulu ku-SERP ngaphandle kwekhwalithi nezixhumanisi ezifakiwe ezifanele.
Njengamanje, unyaka we-2017 usuphelile, futhi sisekupheleni kweeholide lika-2018. I-Google isalwa namasu okukhwabanisa okuxhumene ne-spammy kanye nomklomelo ezihlobene nezixhumanisi ezingenayo. Izindlela zokwakha izixhumanisi ze-Spammy ziye zangena ekugqibeleni. Abaningi be-webmasters banquma ukutshala imali yokukhiqiza nokuqukethwe kwesixhumanisi sekhwalithi. Kubangela ukuncintisana okukhulu kule nkambu.
Omunye akakwazi ukusiza kodwa uzibuze ukuthi kuzoba yini izinguquko ezintsha esingazifunda ekukhakheni isakhiwo sokuxhumanisa ngo-2018. Njengomnikazi wewebhusayithi ocebileyo, udinga ukuqaphela ukuthi yini ezosebenza nokuthi yini engekho.
Kulesi sihloko, uzothola izindlela ezizayo zokuqinisekisa ukuthi uhlale ku-TOP yegeyimu yokwenza injini yokusesha.
Kungakanani ukuthola ama-backlink ngo-2018?
Siphila ezweni elizenzekelayo lapho izinto ezidalwa ngesandla ziba nenani eliphakeme,. Qinisekisa ukuthi ubhekisela kubaholi bakho be-niche emakethe ukuze uthole ama-backlink ngaphezulu wekhwalithi. Ungahambi ukwenza ama-imeyili ngokuzenzakalela njengoba bakhangwa njengogaxekile yi-addressee.
Ngaphezu kwalokho, ungawi isofthiwe yokwakha isixhumanisi esizenzekelayo njengoba singathinta kabi izikhundla zakho zesayithi kanye nedumela lomkhiqizo. Ngincoma ngokuqinile ekubhekiseni ochwepheshe be-SEO ochwepheshe abangakha izixhumanisi kusayithi lakho ngesandla.
- Izindlela zokwakha izixhumanisi ze-skyscraper
Kuyindlela yokuthandazela okuqukethwe-okushayela isetshenziswa ngabachwepheshe be-SEO ukuthola izixhumanisi kumthombo web. Isekelwe ekutholeni ucezu lwekhwalithi yekhwalithi ku-niche yakho esevele ibhekwa njengomthombo ohloniphekile futhi ifuna amathuba okudala okuqukethwe okungcono ngaphakathi komlayezo ofanayo.
Udinga ukulandelela izincwadi ezintsha zokuqukethwe kwi-niche yakho yemakethe ukuze ufake izixhumanisi zakho lapho. Uma lokhu okuqukethwe kushicilelwe emthonjeni wewebhu ohlonishwayo, kungenzeka ukuthi usuvele unezinga eliphezulu. Yingakho kuyithuba elihle kakhulu ukuthi uthole umsila wokuxhuma emithonjeni yamandla. Ngokwenza okuqukethwe okusekelwe ocwaningweni, ungakwazi ukuphuma kwangempela bese uthole impendulo enhle kuwo.


text:
Ngokufaka isicelo se-intanethi ku-intanethi ku-System Management Management System (CMS) yenza ama-website atholakala nge-intanethi. Iningi le-inthanethi le-e-commerce-aanpak, usebenzise ukwabelana nge-zoekersultaten van de zoekmachine, bese uthola ukwaziswa okuhambisana nalokho okuhambisanayo. I-akhawunti ye-intanethi ye-intanethi ye-website iyayithola inzuzo ye-Search Engine Optimization (SEO) noma ngabe iyini i-intanethi ye-inthanethi.
Ngalokho, i-SEO e-SMM ingaba nokuphathwa kokuqukethwe kokuqukethwe okungahambisani nalokho - la roche-posay lipikar balm ap. Ukuphathwa kokuqukethwe kwe-system kwamukelekile ngokuphindaphindiwe. Ukuze uthole ukwaziswa okwengeziwe, sicela uzame futhi uthole olunye ulwazi mayelana ne-Google.
Uma usebenza ngaphansi kwe-CMS, ungabhekana nalokho okushiwo yi-Max Bell, uMphathi weNtuthuko Yekhasimende.
I-Semalt , i-worden verstrekt.
1. Ama-H1-tags, ama-paginatitels en metabeschrijvingen
Amawebhusayithi agxile ku-Google abasebenzisi bakho bafuna ukufaka isayithi nge-index. Bhalisela i-Google + Izibuyekezo ze-Google Play manje zisebenzisa i-Google + ngakho-ke kulula ukubona imicabango yabantu esuka kubantu obakhathalelayo. I-beth is a bluetooth e-h1-tags, i-pagina titeldata ye-metabeschrijving kunt aanpassen (lezen: optimaliseren). Yenza kube lula ukusiza ukuphathwa kokuqukethwe kokuqukethwe.
2. I-Vermogen om Alt ibonisa ukuthi i-afbeeldingen te gebruiken
Yenza i-eigenschap geeft de zoekmachine ulwazi mayelana ne-waarover het beeld gaat.
3. Igama lakho kuzibuyekezo ezindlule manje selivela "Umsebenzisi we-Google". Qhubeka Bhala ukubuyekeza Hambisa ukubuyekeza Ukubuyekeza kwami Buyekeza kusukela ku-
Faka i-betreft de technici ngokufa kwewebhusayithi yakho. In the update of the web site is a reactiesnelheid van een site okumele usebenzise uhlelo lwakho lwe-SERP staat. Hlola i-CMS yakho ukuze usebenzise ama-code wezintandokazi ze-weergavestatus op elke pagina..Inothi lakho lomphakathi lizenzele, isaziso sakho sisebenziseke, i-word of the wordal verb.
4. I-pepper sjablonen
I-COD iyinhloko ye-CMS ukuthi ungaphumelelanga kakhulu uma uphendukela emphakathini we-pagan ukuze uthole ukwaziswa okulandelayo. Hlanganisa i-UX ukuze uthole okuyisisekelo sokuqala. I-slamlonen kunama-veranderingen angama-10 okuthandwa nguwe.
5. I-URL-structur i-aanpasbaar zijn
Uma ungena ku-SEO, faka i-URL yesakhiwo sakho bese ukhetha ukufaka ama-code akho. Ngamanye amazwi bheka amadoda angama-talen nodig hebben.
6. Canonische inkinga in dubbele inhoud
Faka inkinga yakho bese uchofoza bese uchofoza i-URL. I-als gevolg hiervan kan een bepaalde isettingen einstallen einstallen einställen einställen einställen ein pärgen ein päänstäsen. Inkulumo ye-website ye-website ye-website ye-website inikezwe yi-pagina's. Ukuze uthole ukwaziswa okwengeziwe, qhafaza ikheli le-wordt verminderd bese uchofoza okufanayo. I-als gevolg daarvan yinto ebaluleke kakhulu ekutheni i-scan yakho isetshenziselwe ukuzisebenzisa. Ukusebenzisa uhlelo lokuqukethwe kokuqukethwe, kungukuthi u-301 omleidingen ungene. I-Zorg yenza iphutha lokuthi i-CMS ikwazi ukwenza imisebenzi emihle.
7. Izengezo, ama-plugin amamojula
Ukuzenzekelayo kuyinto een belangrijk isici in elk CMS. Izilungiselelo ze-plugin ze-SEO ze-zelfs WordPress zenzeke.
Isiphetho
Uma ungena ebhizinisini le-intanethi, abantu abasebenzisa i-intanethi babhekene nalokho okushiwo yizinkampani ezisebenzisana nazo. Ukusebenzisa i-intanethi ku-intanethi ku-intanethi ku-intanethi ku-intanethi ye-website yakho. I-SEO iyinqubo ye-goe ye-goe ye-passen. Ukubhekana nezinkinga zokuphathwa kwe-Content Management kuma-plaats e-de-dingen uyafa. Yenza kube lula ukusiza abantu ukuba bafunde ngokubambisana nokuphathwa kokuqukethwe kokuqukethwe.


text:
Isolezwe lithole ngomthombo walo ukuthi uKhuzani ngomunye wabalingisi abafakiwe eziqeshini ezintsha zomdlalo.
“Okwamanje uyena kuphela osakhona kwabasha, angazi noma kusazoba khona abanye njengoba ukuqopha kuzophela ekupheleni kwesonto,” kusho umthombo.
Ethintwa uKhuzani uvumile ukuthi uqophile nalo mdlalo izolo futhi lokhu kusho lukhulu kuye. “Ngibonga kuMjosty ngento ayenzile njengoba kunguyena obone ukuthi le ndawo ngingayilingisa kahle. Ngiyacela ukuthi abantu babukele lo mdlalo njengoba indawo yami izodonsa amehlo kakhulu.”
Uthe ngesikhathi eqopha akubanga nzima njengoba abalingisi balo mdlalo bememukele ngezandla ezimhlophe okwenze umsebenzi wakhe waba lula. “Lokhu kungikhombise ukuthi angiyena nje umaskanda kuphela kodwa nali elinye ikhono lami eselimbulekile nesengifuna liqhubeke. UMjosty ngeke ngimkhohlwe ngempela njengoba ekhombise ukungabi nomona wangifaka entweni enkulu kangaka.”
UKhuzani kulo mdlalo uzobe engalingisi ndawo yamuntu okuchaza ukuthi uzobe enguyena. UKhuzani unxuse abantu ukuthi babukele lo mdlalo ngoba ubafihlele induku emqubeni. Uzobonakala esiqeshini esizobonakala ngeSonto elizayo ngoMashi 24 kuMzansi Magic (161).
Kwenzeka lokhu nje wonke amehlo abheke emcimbini i-#Gcwalisa iMabhida ekupheleni kwenyanga nokungumcimbi osungulwe uKhuzani ohlelwa iDlamlenze Development Foundation.
Lo mcimbi uzoba seMoses Mabhida ngoMashi 30.


text:
Kusukela zingumuhla wokuqala kuMandulo (1 Septemba) sizoqala ukwamukela iqoqo lethu lokuqala lezindaba ezimfishane eziphakathi kwamagama ayinkulungwane eyodwa nanhlanu nawayizinkulungwane ezintathu (1500-3000). Umnqamulajuqu lokwamukela lezi zindaba luyoba ngomhla wokuqala kuMfumfu (1 Okthoba).
Samukela izindaba ezimfishane zesiZulu ezilandisa ngezinsumansumane ezingaphandle kwalomhlaba esiwaziyo. Lapha sibala izindaba ezikhuluma ngemimoya, umkhathikazi, izilwane ezingaziwa kanye nemilingo.
Kunxenxwa ukuthi ababhali bagxile kubunjalo benganekwane, nezindaba ezizoqamba imihlaba emisha.
Sifuna izindaba ezizothatha umqondo womfundi ziwubeke kwelinye izinga!
Izindaba ezithunyelwe nezizokhethwa zizofakwa kwiqoqo lezindaba ezimfishane eliyobizwa ngesihloko esithi ‘Izinkanyezi Ezintsha’.
Ababhali ababili abadle umhlanganiso kulomncintiswano bayoklonyeliswa ngemiklomelo elandelayo:
Indaba yalowo odle umhlanganiso uyothola inkulungwane eyodwa (R1000).
Owesibili kulowo odle umhlanganiso uyothola amakhulu amahlanu (R500).
Sicela ubhekisise imigomo yokuthumela kulomncintiswano ngaphambi kokuthi usithumelele. Ukungalandeli imigomo kuyoholela ekutheni singawemukeli owakho umsebenzi.